Et bilde som inneholder tekst, tre, utendørs

Automatisk generert beskrivelse

Forsidefoto: Ole Reidar Nærland.

ÅRSMELDING OG REGNSKAP 2020

MODUM KOMMUNE

INNHOLD

[1 RÅDMANNENS KOMMENTARER 1](#_Toc387061662)

[2 ÅRSBERETNING 8](#_Toc387061663)

[3 NØKKELTALL FOR MODUM 41](#_Toc387061664)

[4 SENTRALADMINISTRASJON 43](#_Toc387061665)

[5 UNDERVISNINGSSEKTOR 49](#_Toc387061666)

[6 HELSE- OG SOSIALSEKTOR 57](#_Toc387061667)

[7 KULTURSEKTOR 71](#_Toc387061668)

[8 TEKNISK SEKTOR 80](#_Toc387061669)

Vedlegg:

Regnskap

* Årsregnskap med noter
* Konsolidert regnskap med noter

# RÅDMANNENS KOMMENTARER

* 1. **Hovedinntrykk fra 2020**

Rådmannen vil takke kommunens medarbeidere for god innsats i 2020. Det har vært et spesielt år der koronapandemien har preget mye av vår hverdag. Både innbyggere og alle våre ansatte har på ulike måter vært berørt av dette. Det er krevende å hele tiden tilpasse seg smittesituasjonen, forholde seg til stadig endrede bestemmelser og endringer i bemanning på egen arbeidsplass. Samtidig skal vi opprettholde et godt tilbud til våre innbyggere. Våre ansatte har vist fleksibilitet og funnet gode, trygge løsninger i en uforutsigbar tid. Heldigvis er vi nå godt i gang med vaksinasjon, men vi må regne med at det fortsatt vil gå tid før vi er tilbake i en normalsituasjon.

De ansatte er kommunens viktigste ressurs, og sørger hver dag for at moingene får gode kommunale tjenester. Innenfor begrensede økonomiske rammer fortsetter arbeidet med tjenesteutvikling for å levere gode, ressurseffektive løsninger.

*«I Modum strekker vi oss lenger»*

Økonomi

2020 var et år med stor usikkerhet også når det gjelder økonomi. Korona medførte økte utgifter til smitteverntiltak og tapte inntekter som følge av nedstenging. Tall for 2020 viser at etatene har hatt koronautgifter og tapte inntekter på 20 mill. kr. I tillegg har pandemien medført en skattesvikt på nesten 12 mill. kr etter utjevning. Disse betydelige koronakostnadene har blitt dekket inn blant annet gjennom kompensasjon fra staten, men også ved redusert arbeidsgiveravgift, endret sykepengeordning og lav lønnsvekst. I Modum valgte vi også å ta ut ekstraordinært utbytte fra Midtkraft AS på 6 mill. kr.

De økonomiske konsekvensene avhenger til en viss grad av smittesituasjonen i den enkelte kommune, og i den uforutsigbare situasjonen har det vært behov for å sikre nødvendig økonomisk handlingsrom. Foreløpige regnskapstall viser at mange kommuner har et regnskapsresultat som er bedre enn budsjettert. Modum er blant disse. Regnskapet for Modum viser et netto driftsresultat på 17,6 mill. kr, og det utgjør 1,6 prosent. Dette er 4,2 mill. kr bedre enn budsjett.

Det gode resultatet er først og fremst ubrukte reservemidler. Det er også besparelser på finanspostene.

Skatteinntektene viser imidlertid en nedgang på 6,8 prosent pr. innbygger, mens det for landet har vært en nedgang på 1,5 prosent. Skatteinngangen pr. innbygger i Modum er nå nede på rekordlave 82,5 prosent av landsgjennomsnittet.

Sektorenes drift har samlet sett et merforbruk på 8,3 mill. kr.

|  |  |  |  |
| --- | --- | --- | --- |
| *(mill.kr)* | **Regnskap** | **Budsjett** | **Avvik** |
| Sentraladm. | 54,4 | 55,6 | 1,2 |
| Undervisning | 276,7 | 274,6 | -2,1 |
| Helse og sosial | 398,7 | 394,0 | -4,7 |
| Kultur | 25,8 | 28,5 | 2,7 |
| Teknisk | 58,2 | 52,8 | -5,4 |
| **Sum sektorene** | **813,9** | **805,6** | **-8,3** |

Teknisk sektor har et merforbruk på 5,4, mill. kr, helse- og sosialsektoren på 4,7 mill. kr og undervisningssektoren på 2,1 mill. kr. Kultursektoren og Sentraladministrasjonen har besparelse.

Modum kommune gjennomførte i 2020 investeringsprosjekter for 159 mill. kr. Det er tatt opp 142 mill. kr i lån til kommunens investeringer.  Fratrukket startlån var kommunens langsiktige gjeld på 860 mill. kr ved utgangen av året. Dette er en økning på 100 mill. kr.

*Geithus bru*

Dagens Geithus bru, også kalt Nybrua, ble åpnet i 1909 og har 6 tonns aksellast. Dette medfører at brua ikke tåler tungtransport, herunder busstransport. Det er derfor vedtatt at det skal bygges ny kjørebru i betong og at hengebrua rehabiliteres og benyttes til gang- og sykkelbru. Veianlegget i hver ende av brua må opprustes og tilpasses den nye brua. Det skal også bygges gangvei langs Gravfossveien fra vestre bruende frem til krysset inn til Skredsvikmoen. Prosjektet inneholder også vann- og avløpsarbeider. Kostnadsrammen for ny Geithus bru med tilhørende anlegg ble i kommunestyresak 23/20 satt til 117 mill. kr.

Consto Anlegg Øst startet opp med anleggsarbeidene rundt månedsskiftet august-september 2020. Selve kjørebrua vil stå ferdig i 2021, men hele anlegget skal ferdigstilles innen 1. november 2022.

*Lokaler ambulansestasjon, hjemmetjenester og hjelpemiddellager*

Vestre Viken HF ønsker etablering av ny ambulansesentral med nærhet til brannstasjonen på Nedmarken. Prosjektet er utvidet til å omfatte nye lokaler for en samlokalisering av hjemmebaserte tjenester i tilknytning til nye lokaler for hjelpemiddellager.

Kostnadsramme for prosjektet ble i kommunestyresak 61/20 satt til 63,5 mill. kr. I tillegg kommer endringskrav på 2,8 mill. kr for ambulansestasjon. Ambulansesentralen er finansiert av leieinntektene fra Vestre Viken HF.

Varp entreprenør as er godt i gang med bygging, og prosjektet skal være ferdigstilt innen 1. september 2021.

*Badeveien*

Bygging av vei og fortau langs Badeveien fra Modum Bad til Vikersund er gjennomført i to etapper. Kostnadsrammen for etappen fra Raaen til Vikersund sentrum ble i kommunestyresak 96/19 satt til 16 mill. kr. Det var offisiell åpning av veien 19. oktober 2020.

*Vannbehandling – UV-anlegg*

Modum kommunale vannverk er godkjent av Mattilsynet med to uavhengige hygieniske barrierer. Det er i tillegg gjennomført tiltak for å etablere en ny uavhengig hygienisk barriere med desinfisering ved bruk av ultrafiolett lys.

*EPC – energieffektivisering bygg*

Kommunestyret vedtok i sak 91/18 energiøkonomiserende tiltak i kommunale bygg innenfor en kostnadsramme på 37,6 mill. kr. Investeringspakken vil redusere energikostnadene til kommunen, og på den måten bidra til finansieringen.

Gjennomføringsfasen er ferdigstilt, og prosjektet er nå gått over i sparegarantifasen.

Befolkningsøkning

Det var ved årsskiftet 14 166 moinger. Dette er en økning på 51 personer siste år.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1.1.16 | 1.1.17 | 1.1.18 | 1.1.19 | 1.1.20 | 1.1.21 | Vekst 20-21 |
| 0 år | 137 | 113 | 128 | 132 | 138 | 124 | -14 |
| 1-5 år | 782 | 769 | 739 | 723 | 701 | 687 | -14 |
| 6-12 år | 1 109 | 1 110 | 1 114 | 1 118 | 1 126 | 1 123 | -3 |
| 13-15 år | 452 | 449 | 470 | 492 | 510 | 498 | -12 |
| 16-19 år | 667 | 670 | 664 | 640 | 614 | 618 | 4 |
| 20-44 år | 4 171 | 4 090 | 4 110 | 4 166 | 4 223 | 4 201 | -22 |
| 45-66 år | 4 200 | 4 255 | 4 259 | 4 213 | 4 252 | 4 263 | 11 |
| 67-79 år | 1 616 | 1 663 | 1 719 | 1 809 | 1 853 | 1 941 | 88 |
| 80 + | 660 | 667 | 677 | 687 | 698 | 711 | 13 |
| Sum | 13 794 | 13 786 | 13 880 | 13 980 | 14 115 | 14 166 | 51 |

Vi ser en reduksjon i de yngste aldersgruppene, mens det er økning i de eldste aldersgruppene. Endringene i folketall i ulike aldersgrupper påvirker behovet for kommunale tjenester.

**1.2 Måloppnåelse**

Kommuneplanen for Modum har følgende hovedsatsingsområder:

* Tilpasning av tjenestetilbud i tråd med endringer i befolkning og behov
* Folkehelse og levekår
* Samferdsel og kommunikasjon
* Attraktivitet og omdømme

|  |
| --- |
| **Tilpasning av kommunens tjenestetilbud** |
| **Kommunebarometeret** *Måleindikator: Plassering i kommunebarometeret bedre enn plass 150 innen 2022.**Måloppnåelse:*   |  |  |  |  |  | | --- | --- | --- | --- | --- | | **Plassering** | **2018** | **2019** | **2020** | **2021** | | **Modum** | 220 | 163 | 65 |  |   Kommunebarometeret for 2021 er basert på foreløpige tall for 2020. Kommunebarometeret med rangering er ikke tilgjengelig enda. |
| **Lærlinger**  *Måleindikator: Kommunen skal ha minimum 28 lærlinger i 2020.*  *Måloppnåelse:* Kommunen hadde 22 lærlinger i 2020. |

|  |
| --- |
| **Folkehelse og levekår** |
| **Færre barn lever i fattigdom** *Måleindikator: Redusert antall barn i husholdninger med vedvarende lav inntekt*  *Måloppnåelse:*   |  |  |  |  |  | | --- | --- | --- | --- | --- | | **Barn i husholdninger med**  **vedvarende lav inntekt** | **2015** | **2016** | **2017** | **2018** | | Modum | 13,1 % | 14,0 % | 13,5 % | 12,9 % | | Landet | 10,0 % | 10,3 % | 10,7 % | 11,3 % |    (*kilde Bufdir, statistikk for 2018 er siste tilgjengelige tall)* |
| **Frafall fra skole og yrkesliv**  *Måleindikator: Andel arbeidsledige under 24 år skal reduseres til landsgjennomsnittet.*  *Måloppnåelse:*   |  |  |  |  |  |  | | --- | --- | --- | --- | --- | --- | | **Arbeidsledige under 24 år**  **i prosent av arbeidsstyrken** | **2016** | **2017** | **2018** | **2019** | **2020** | | Modum | 3,7 % | 3,3 % | 2,9 % | 3,2 |  | | Landet | 3,1 % | 2,6 % | 2,4 % | 2,4 |  |   I Modum var 48 personer under 25 år helt arbeidsledige i 2020. Dette er en økning på 21 personer sammenlignet med 2019. Andel unge arbeidsledige i Modum har ligget over landsgjennomsnittet. Tall for 2020 og sammenligningstall for landet er ikke tilgjengelig. |

|  |
| --- |
| **Samferdsel og kommunikasjon** |
| Modum har fra 1.1.21 blitt med i Ringeriksregionen. Noe av begrunnelsen for valg av regiontilknytning, er felles interesser på samferdselsområdet. |
| **Ny riksvei 350 og avkjøring til fylkesvei 287**  Bestemmelser om prosjektoptimaliseringsanalyser har forsinket prosessen med kommunedelplan for strekningen Hokksund-Åmot og avkjøring mot Sigdal. I kommunestyresak 135/20 ble det lagt fram en ny løsning for videre framdrift med en frikobling av planarbeidet for avkjøringen til Sigdal. Her vil det være mulig å raskere foreta et trasevalg. Det arbeides nå med en kommunedelplan for avkjøringen. |
| **Kryssløsninger riksvei 350**  Kommunestyret vedtok i sak 75/19 å be Statens vegvesen om avtale om forskuttering av to-plans kryss for RV 350/Fv 145 ved Skredsvikmoen. Av en total kostnad på anslagsvis 60 mill. kr foreslo kommunen et spleiselag med 50 prosent fra kommunen og 50 prosent fra Statens vegvesen. Statens vegvesen har gitt tilbakemelding om at dette ikke er aktuelt i 2020, men det arbeides videre med disse planene i 2021.  Parallelt vurderes mulighetene for ny kryssløsning ved Vikersund nord. |
| **Bedre kollektivtransporttilbud med buss og tog**  Randsfjordbanen  Fylkestinget i Viken sa i juni 2020 at *Randsfjordbanen bør rustes opp for etablering av persontrafikk på strekningen Hokksund - Hønefoss. Viken fylkeskommune vil påpeke muligheten for å se persontrafikk på Randsfjordbanen i sammenheng med mulighet for persontransport mellom Roa og Hønefoss.*  Jernbanedirektoratet har fått utarbeidet rapporten *Mulighetsstudie av nye togtilbud* der blant annet Randsfjordbanen ble vurdert. Rapporten anbefalte ikke å gå videre med ytterligere vurderinger av tilbud på Randsfjordbanen. Både Modum kommune og Viken fylkeskommune har i januar/februar 2021 påpekt svakheter ved denne rapporten. |
| **Økt gang/sykkelbruk**  Sykkelstrategi for Modum kommune ble vedtatt i kommunestyresak 107/19.   * Arbeidet med gang- og sykkelvei Fv 144 Skalstad-Stalsberg er i gang. * Gang- og sykkelvei langs Badeveien er ferdigstilt i 2020. * Utlånsordning av el-sykler for kommunens innbyggere videreføres utover prosjektperioden. |

|  |
| --- |
| **Omdømme og attraktivitet** |
| **Sysselsetting** *Mål: Økt antall sysselsatte med bosted i Modum.*  *Økt antall sysselsatte med arbeidssted i Modum.*  *Måloppnåelse:*   |  |  |  |  |  | | --- | --- | --- | --- | --- | |  | **2017** | **2018** | **2019** | **2020** | | **Sysselsatte m/**  **- bosted Modum** | 6675 | 6827 | 6926 | 6737 | | **- arbeidssted Modum** | 5576 | 5736 | 5913 | 5756 |   Modum har i flere år sett en positiv utvikling i antall arbeidsplasser og sysselsatte i kommunen. Tall for 2020 viser 6737 sysselsatte med bosted i Modum. Det er en nedgang på 221 fra året før.  Det er i samme periode blitt 195 færre arbeidsplasser i Modum. Den negative utviklingen det siste året har sammenheng med koronasituasjonen. |
| **Bredbånd**  *Mål: 95 prosent bredbåndsdekning innen utgangen av 2023.*  Kommunestyret vedtok handlingsplan for bredbåndsutbygging i sak 62/20.  Modum har de to siste årene blitt tildelt Nkom-midler som bidrar til raskere utbygging i områder som ikke er kommersielt lønnsomme. I 2019 fikk vi 2,1 mill. kr til utbygging av Simostranda og Jahr/ Vestre Spone. Midtkraft har fått denne utbyggingen, og prosjektoppstart er tidlig i 2021. I 2020 ble vi tildelt hele 6,75 mill. kr til utbygging på Drolsum og Sysle-Aslaksby-Kaggestad. Dette området skal ut på anbud i 1. kvartal 2021.  Øst-Modum er under utbygging i et samarbeid mellom Midtkraft og grendelag/private.  I vedtatt eierstrategi for Midtkraft (K-sak 34/20) aksepterer kommunen som eier lavere utbytte en kortere periode for at selskapet skal kunne gjennomføre forsert bredbåndsutbygging. |

*Aud Norunn Strand*

*Rådmann*

# ÅRSBERETNING

## 2.1 ØKONOMI

### DRIFTSREGNSKAP



Modum kommune hadde i 2020 et positivt netto driftsresultat på 17,6 mill. kr. Dette utgjorde 1,6 prosent av driftsinntektene. Det er 4,2 mill. kr høyere enn budsjettet på 13,4 mill. kr. Fylkesmannen tilrår at kommunene har et netto driftsresultat som utgjør minimum 1,75 prosent av driftsinntektene. På landsbasis viser foreløpige tall at netto driftsresultat for kommunene i 2020 er på 2,4 prosent. Tallet var på 1,7 prosent i 2019.

FRIE INNTEKTER

**Skatt og rammetilskudd**

Skattetall for alle landets kommuner viser at skatteinngangen på formue og inntekt, inkludert naturressursskatt, hadde en nedgang på 1,5 prosent i forhold til i 2019. Sammenlignet med det nyeste anslaget (statsbudsjett 2021) ble resultatet om lag 700 mill. kr lavere for kommunene. I Modum var det en nedgang i kommuneskatten på 6,8 prosent.

Modum kommune lå i 2020 på 82,5 prosent av landsgjennomsnittet når det gjaldt skatt pr. innbygger. Dette er 4,8 prosentpoeng lavere enn i 2019. Av 54 kommuner i Viken har kun 7 kommuner lavere skatteinngang enn Modum.

**Skatt pr innbygger i prosent av landsgjennomsnittet**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **År** | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| % | 90,6 | 86,7 | 85,7 | 85,1 | 85,3 | 84,5 | 86,1 | 85,2 | 87,8 | 87,3 | 82,5 |

Opplysninger fra skatteregnskapet viser at forskuddstrekk fra arbeidsgivere har en nedgang i 2020 på 10 mill. kr. Restskatter på personer har en nedgang på 7 mill. kr, mens forskuddsskatt fra personer har en nedgang på 6,9 mill. kr. Hvor mye som kan begrunnes i koronapandemien er uvisst.

Lav skatteinngang utjevnes delvis gjennom ordningen med inntektsutjevning i rammetilskuddet. Modum mottok 53,3 mill. kr i inntektsutjevning. Når skatt (inkl. naturressursskatt) og rammetilskudd sees under ett, var det 2,2 mill. kr lavere enn budsjett.   
Etter inntektsutjevning ligger Modums skatteinntekter på 94,5 prosent av landsgjennomsnittet.

**Korona**

Etatene har fått tilført midler til å dekke opp alle merutgifter og inntektstap som følge av koronapandemien i 2020.

|  |  |  |  |  |  |  |
| --- | --- | --- | --- | --- | --- | --- |
| (tall i 1000 kr) | S.adm | Und | Helse/sos | Kultur | Teknisk | **Sum** |
| 1.tertial | 260 | 2 467 | 1 330 | 3 231 | 270 | **7 558** |
| Redusert arb.g.avg | 189 | 1 524 | 2 352 | 137 | 477 | **4 679** |
| Årsslutt | 343 | 2 413 | 3 965 | 27 | 1 325 | **8 073** |
| **Sum** | **792** | **6 404** | **7 647** | **3 396** | **2 072** | **20 310** |

I tillegg er det dekket inn lavere skatteinngang med 12,9 mill. kr.

Dette vil si at Modum har fått dekket inn alle sine merutgifter og inntektstap som følge av koronapandemien i 2020.

**Andre generelle driftsinntekter**

Flyktningetilskudd beløp seg til 19,5 mill. kr i 2020. Det er 2,9 mill. kr lavere enn budsjett. Budsjettet var basert på 18 nye flykninger, men kun 7 personer ble bosatt i 2020.

Rentekompensasjonsordningene ble 133 000 kr høyere enn budsjett.

Konsesjonsavgift er på 949 949 kr i 2020 mens budsjettet er på 900 000 kr

Naturressursskatten er regnskapsført med 16,2 mill. kr. Budsjettet var på 13,3 mill. kr.

FINANS

**Renter**

Renteinntekter og utbytte hadde et samlet budsjett i 2020 på 33,8 mill. kr og regnskapet er på nivå med budsjett. Regnskapet fordeler seg slik:



Renteinntekter på bank er 503 000 kr høyere enn budsjettert. I budsjettet ble en rente på 3 prosent lagt til grunn. Rentene i 2020 har vært lave, men bankbeholdningen i 2020 har vært høyere enn i 2019. Årets investeringslån ble tatt opp i mars på grunn av usikkerheter i finansmarkedet rundt koronapandemien.

Lave renteinntekter fra kraftsektoren kommer av lavere rentenivå enn budsjettert.

Midtkraft bevilget ekstraordinært utbytte fra 2019 på 6 mill. kr. Samlet utbytte fra kraftsektoren ble 24,7 mill. kr. Av dette utgjør utbytte fra Vardar AS 2,1 mill. kr.

Samlet utbytte ble 1,5 mill. kr høyere enn budsjettert.

Renteutgiftene ble 5,9 mill. kr lavere enn budsjettert. I budsjett for 2020 ble flytende rente budsjettert med 3 prosent. Flytende renter har vært rekordlave i 2020. Samme rentesats ble brukt ved beregning av renteinntekter.

**Finansforvaltning**

I henhold til finansreglementet for Modum kommune skal årsmeldingen inneholde et sammendrag av finansforvaltningens utvikling gjennom året. Ved utgangen av 2020 var den langsiktige gjelden oppe i 999 mill. kr. Fratrukket startlån er kommunens gjeld på 860 mill. kr. Det er en økning på 100 mill. kr dette året.

**Utvikling i langsiktig lånegjeld**

Ved utgangen av økonomiplanperioden forventes det at kommunale lån til investeringer er på 1 mrd. kr.

Fylkesmannen anbefaler at netto renter og avdrag ikke skal utgjøre mer enn 6 prosent av driftsinntektene. Modum lå ved utgangen av 2020 på 2,4 prosent.

Renteinntekter fra kraftselskapene gjør i denne sammenhengen store utslag. Sees det bort fra disse inntektene, ligger Modum kommune i 2020 på 4,2 prosent.

Figuren viser at med de forutsetninger som ligger inne i økonomiplanen, vil andelen av driftsinntektene som bindes opp til betjening av lån øke i årene fremover.   
Årlig lånekostnad har en økning i perioden 2021-2024 på 21 mill. kr. Endringer i rentenivået vil også påvirke dette.

**Fordeling av langsiktig gjeld**

Modum kommune hadde følgende fordeling på innlån pr. 31.12.2020:

|  |  |  |  |
| --- | --- | --- | --- |
| (beløp i kr 1000) | Flytende renter | Faste renter | Sum |
|  |  |  |  |
| **Kommunalbanken** | 114 020 | 417 844 | 531 864 |
| **Husbanken** | 354 |  | 354 |
| **Husbanken startlån** | 139 383 |  | 139 383 |
| **KLP** | 201 971 | 125 542 | 327 513 |
| **Sum** | **455 728** | **543 386** | **999 114** |
|  |  |  |  |
| Andel i % | 46 % | 54 % |  |

Andel av lån med faste renter er 5 prosentpoeng høyere enn i fjor.

**Plassering av ledig likviditet**

Ifølge finansreglement for Modum kommune skal innskudd fordeles på minst to norske banker. Modum har plassert ledige likvider i Modum Sparebank og i Skue Sparebank.

Gjennomsnittlig rente for Modum kommune i 2020 var på 1,34 prosent.

**Plassering av langsiktige finansielle aktiva**

Kommunen er aktiv eier i Midtkraft AS. Modum Kraftproduksjon KF er heleid av kommunen. Aksjekapital og ansvarlig lån til de to selskapene framstår som langsiktige finansielle aktiva.

I 2020 er det utbetalt markedslån til Midtkraft AS med 30 mill. kr (K-sak 72/19).

Modum kommune har følgende utlån:

|  |  |
| --- | --- |
| Lånetaker |  |
| Midtkraft AS | 99 900 000 kr |
| Modum Kraftproduksjon KF | 50 000 000 kr |
| Vikersund Utvikling AS | 10 000 000 kr |
| Midtkraft AS markedslån | 30 000 000 kr |

Utlån til Midtkraft AS og Modum Kraftproduksjon KF på til sammen 149,9 mill. kr ga regnskapsførte renteinntekter på 2,3 mill. kr. Modum Kraftproduksjon har utbetalt 16,6 mill. kr i utbytte. Midtkraft AS har utbetalt 6 mill. kr i ekstraordinært utbytte.

LIKVIDITET

Kommunestyret er pålagt et særlig ansvar for å vurdere likviditeten; evnen til å betale sine forpliktelser etter hvert som de forfaller. Likviditetsgraden var ved utgangen av 2020 slik:

|  |  |  |  |
| --- | --- | --- | --- |
| Mest likvide omløpsmidler | = | 164,8 mill. kr | = 0,9 |
| Kortsiktig gjeld | 177,9 mill. kr |

Dette forholdstallet bør være over 1 for å sikre den kortsiktige finansieringen. Nøkkeltallet for 2020 er på samme nivå som i 2019.

Utviklingen i likviditet følges nøye gjennom året. Låneopptak for 2020 ble gjort i mars på grunn av situasjonen med pandemi.

KRAFTSEKTORENS BETYDNING FOR MODUM KOMMUNES ØKONOMI

Inntekter fra kraftselskapene i kommunen er av stor betydning for Modum kommunes økonomi. Dette gjelder både inntekter fra de selskapene kommunen selv har eierinteresser i og de andre selskapene som har tilhørighet i Modum.   
Modum kommune hadde i 2020 en inntekt fra kraftsektoren på rundt 62 mill. kr. Det ble gitt ekstraordinært utbytte med 6 mill. kr og det ble gjort etterregulering av eiendomsskatt. Vanligvis ligger inntekten fra kraftsektoren rundt 50 mill. kr årlig.

Renteinntekter

Som omtalt under finans, har kommunen i 2020 renteinntekter fra lån til Midtkraft AS og Modum Kraftproduksjon KF på 2,3 mill. kr.

Utbytte

I regnskapet for 2019 er det ført utbytte fra Modum Kraftproduksjon KF på 16,6 mill. kr. Det ble utbetalt ekstraordinært utbytte fra Midtkraft AS med 6 mill. Kr. Vardar AS utbetalte utbytte med 2,1 mill. kr.

Eiendomsskatt

Modum kommune har eiendomsskatt for verk og bruk. Av inntektene fra eiendomsskatt på 23,9 mill. kr i 2020, kommer 20,3 mill. kr fra kraftsektoren.

Naturressursskatt

Naturressursskatt er en særskatt for kraftforetak og er kommunens andel av grunnrenten. Den pålegges det enkelte kraftverk og beregnes på grunnlag av gjennomsnittet av de 7 siste års kraftproduksjon. I 2020 fikk Modum kommune 16,2 mill. kr i naturressursskatt. Denne skatten inngår i grunnlaget for beregning av skatt pr. innbygger og inntektsutjevning.

Konsesjonsavgift

Kraftverkseier plikter å betale konsesjonsavgift til kommunen som blir berørt av regulering eller utbygging for å gi erstatning for generelle skader og ulemper som ikke blir kompensert på annen måte. Modum kommune får 0,9 mill. kr i konsesjonsavgift. Pengene blir satt av til kraftfond.

Konsesjonskraft

Konsesjonskraft er en andel av kraftproduksjonen som en kraftverkseier er pålagt å levere kommuner som er berørt av en regulering eller utbygging. Kommunen har tidligere tatt ut konsesjonskraft til egne bygg.   
Etter kommunestyrets vedtak i sak 34/13 ble eget forbruk av konsesjonskraft faset ut fra 1.1.2014.

DRIFT

**Fellesposter**

### Reserve og premieavvik

Pensjonsreserven har et positivt avvik på 7,8 mill. kr. 3,4 mill. kr av denne går til dekning av lavere positivt premieavvik. Det vil si at det er en besparelse på reservepost for pensjon på 4,4 mill. kr.

Lønnsreserven har et positivt avvik på 9,8 mill. kr. 1,7 mill. kr av lønnsreserveposten har blitt benyttet til å dekke koronautgifter.

Lønnsreserven ble budsjettert til 39 mill. kr i 2020 for å dekke både helårsvirkning av lønnsoppgjør for 2019 og lønnsoppgjør for 2020. Helårsvirkning av lønnsoppgjør for 2019 utgjorde 26,5 mill. kr.

Lønnsoppgjøret i 2020 ga økte lønnsutgifter dette året med 775 000 kr.

For å jevne ut regnskapsført pensjon over år blir forskjellen mellom betalt premie og beregnet pensjonskostnad ført som premieavvik. Dette ga i 2020 en inntekt på 14,2 mill. kr. Premieavvik fra tidligere år ble utgiftsført med 18,1 mill. kr. Ved utgangen av 2020 har Modum et akkumulert premieavvik på 74,4 mill. kr. Det er en reduksjon på 3,9 mill. kr fra 2019.

Formannskapets disposisjonspost

Formannskapets disposisjonspost var opprinnelig 400 000 kr. Hele posten ble disponert i 2020.

Finansposter Modum Boligeiendom KF

I henhold til budsjett har det blitt bokført 1 950 000 kr i interne renteinntekter. Avdrag på 4 624 000 kr har i henhold til forskriften blitt bokført i investeringsregnskapet.

Overført flyktningetilskudd til andre kommuner

På grunn av at flyktninger har flyttet ut fra Modum er det i 2020 overført flyktningetilskudd med 72 000 kr til andre kommuner. Dette må sees i sammenheng med inntekter fra flyktningetilskudd.

### Sektorene

Sektorenes drift har samlet sett et merforbruk på 8,3 mill. kr.



Sektorene har fått tilført midler til dekning av koronarelaterte utgifter og inntektstap. Merforbruket er derfor ikke relatert til pandemien.

Sentraladministrasjonen

Halvparten av mindreforbruket kommer av vakante stillinger og dermed lavere forbruk på lønnspostene. Det er også besparelser på utgifter til kompetanse/ledersamlinger. De fleste kurs og ledersamlinger har i 2020 vært digitale. Besparelsen beregnes til 260 000 kr. Det er også lavere utgifter enn budsjett til regionrådet. Utgifter til politisk styring er 207 000 kr høyere enn budsjett. Tilskudd til tros- og livssynssamfunn har en merutgift på 130 000 kr.

Undervisning

Innenfor barnehageområdet er det et merforbruk på 1,6 mill. kr. Salgsinntekter og refusjonsinntekter er 0,9 mill. kr lavere enn budsjett. Noe av dette dekkes opp av lavere kjøp av varer og tjenester med 0,7 mill. kr. Utgifter til kjøp av plasser i andre kommuner overstiger budsjettet med 0,7 mill. kr. I tillegg er det merforbruk på lønnsområdet når det gjelder styrket tilbud til barnehagebarn.

Grunnskoleområdet har et merforbruk på 1,3 mill. kr. Hovedårsaken er høyere utgifter til kjøp av datalisenser og et merforbruk på inventar og utstyr med 1 mill. kr.

Voksenopplæringen har et mindreforbruk på 345 000 kr, mens SFO har et mindreforbruk på 286 000 kr.

Helse/sosial

Det er betalt tomgangsleie til Modum boligeiendom KF med 829 000 kr. Dette er ikke budsjettert. I tillegg er det utgifter til juridisk bistand med 436 000 kr som heller ikke er budsjettert.

Frisklivssentralen har et mindreforbruk på 1,5 mill. kr. Dette forklares med mottak av et statstilskudd på 903 000 kr og lave utgifter til kjøp av varer og tjenester. Ansvarsområdet til helsesøster er et mindreforbruk på 2,3 mill. kr. Det er høyere inntekter på refusjoner enn budsjett med 1,7 mill. kr og lavere utgifter på lønnsområdet med 0,5 mill. kr.

Innenfor barnevern er det et mindreforbruk på 4,8 mill. kr, hvorav 3,9 mill. kr er lavere utgifter til fosterhjemsplasserte barn.

Innenfor sosialhjelpsområdet er det et merforbruk på 0,8 mill. kr.

Tun funksjonshemmede har et merforbruk på 8,4 mill. kr. Lavere tilskudd til ressurskrevende brukere utgjør 4,1 mill. kr av dette avviket. Det er et merforbruk innenfor lønnsområdet på 3,8 mill. kr. Kjøp av BPA-tjenester fra firmaer har et merforbruk på 0,6 mill. kr. Refusjoner fra kommuner er også 0,5 mill. kr lavere enn budsjett.

Modumheimen har et merforbruk på 684 000 kr.

Hjemmebaserte tjenester har et merforbruk på 604 000 kr.

Frydenberg har et merforbruk på 1,9 mill. kr innenfor lønnsområdet.

Kultur

Tilskudd til idrettsanlegg er 1,7 mill. kr lavere enn budsjett. Ungdomshuset har mindreforbruk på 331 000 kr, mens Kulturell skolesekk har mindreforbruk på 213 000 kr. Innenfor bibliotek er det merforbruk på 301 000. Kulturhus og kino har et samlet mindreforbruk på 533 000 kr.

Teknisk

Det er et merforbruk på 1 mill. kr innen renhold. Kommunale avgifter innen vann og avløp har et inntektstap på 3,9 mill. kr i forhold til budsjett. Brann og feiing har et mindreforbruk på 1,1 mill. kr. Innen byggesak er det mindreforbruk på 1,2 mill. kr, hvorav 937 000 stammer fra gebyrinntekter. Formålsbygg har et merforbruk på 3,2 mill. kr, hvorav utgifter til strøm har et merforbruk på 1,3 mill. kr. I tillegg er det betalt husleie til Modum boligeiendom KF med 1,9 mill. kr som ikke er budsjettregulert.

Lønn

Rundt 750 mill. kr av driftsbudsjettet er lønn. Dette utgjør 69,4 prosent av sektorenes utgifter. Lønnspostene (- refusjon sykepenger) er har et merforbruk på 1 mill. kr. Dette fordeler seg slik på sektorene:



Sentraladministrasjonen har hatt vakante stillinger. Besparelsen gjelder fastlønn. Innen undervisning er avviket på lønn til ekstrahjelp. Avviket innenfor helse- og sosialetaten gjelder hovedsakelig overtidslønn. Det er også overskridelser innen andre godtgjørelser. Det er besparelse på introduksjonsstønad og kvalifiseringsstønad. I kulturetaten er det mindreforbruk på fastlønn. I teknisk etat er det mindreforbruk på lønn til vikarer.

All koronarelatert lønn har blitt dekket inn av ekstra bevilgninger til etatene.

Fond

Mindreforbruk innen sektorene blir ikke satt av til etatsvise disposisjonsfond i regnskapsåret. Eventuelle avsetninger blir gjort påfølgende regnskapsår ved politisk behandling av årsregnskapet.

Avsetninger til bundne fond er gjennomført.

Figuren under viser hvordan driftsfondene fordeler seg på sektorene.

Helse- og sosialetaten har ved utgangen av 2020 15,9 mill. kr i bundne driftsfond. Av dette kommer 4,3 mill. kr fra testamentariske gaver.

DISPONERING/INNDEKKING AV NETTO DRIFTSRESULTAT



Bruk av disposisjonsfond er redusert med 1 448 000 kr som en strykning for å saldere regnskapet. Fra 2020 er det ikke lenger anledning til å avlegge et regnskap med mindreforbruk. Strykninger skal gjøres i henhold til forskrift om økonomiplan, årsbudsjett, årsregnskap og årsberetning § 4-3.

BUDSJETTPREMISSER

Sentraladministrasjonen:

Innenfor tilskudd til tros- og livssynssamfunn er det et merforbruk på 131 000 kr. Dette skyldes endringer i medlemstall i øvrige tros- og livssynssamfunn, samt økt overføring til kirken. Dette gir direkte innvirkning på størrelsen på utbetalingene av tilskuddene.

Undervisning:

Når det gjelder «gjesteelever», viser kjøp fra andre kommuner et regnskapsresultat på 10,4 mill. kr mot budsjettert 9,0 mill. kr. Overskridelsen skyldes økning av elever som i løpet av året er flyttet til fosterhjem utenfor kommunen. I tillegg økte kostnaden for gjesteelever ved Skotselv skole i Øvre Eiker på grunn av elever som det ikke var fakturert for tidligere, og hvor deler av beløpet er fakturert i ettertid i samsvar med regelverket for dette. Deler av kravet ble avvist på grunn av foreldelse.

Inntektene er på 4,2 mill. kr mot budsjettert 4,4 mill. kr.

Helse/sosial:

Geithus bo- og dagsenter (GBD):

Budsjett for 2020 forutsatte en endring fra 25 til 19 plasser ved GBD. Underetasjen med 6 plasser skulle legges ned og brukerne flyttes opp til 1. etasje. På grunn av pandemien og at slike omstillingsprosesser tar tid, ble endringen ikke gjennomført før i august.

Vikersund bo- og dagsenter (VBD):

På grunn av bortfall ressurskrevende brukere ble det vedtatt i budsjettet at gjennomgang av turnus måtte gjennomføres i løpet av 2020. Det har høsten 2020 vært jobbet med avvikling av avdeling G. Det har vært en god prosess med beboere og pårørende. Avviklingen var ferdig i januar 2021.

Kultur:

Antall arrangementer (type og målgruppe) skal være minst 230, og besøkende/betalende skal være minst 270 000 personer. Antall åpne/tilgjengelige dager skal være som 2019.

Målene ble ikke nådd på grunn av koronapandemien. Alle aktiviteter har vært til tider nedstengt.

Teknisk:

Energieffektiviseringstiltak og CO 2 reduksjon i kommunale formålsbygg. I budsjettet ble det forutsatt at det skulleoppnås en kostnadsbesparelse på 1 mill. kr for kjøp av energi til de kommunale formålsbyggene i 2020.

Arbeidene med igangsatte energisparetiltak ble ferdigstilt pr.1.7.2020.

I 2020 dekker den garanterte spareeffekten perioden fra 1.7.2020 – 31.12.2020.

Energimålinger for bygg som inngår i energisparekontrakten viser for siste halvdel av 2020 en reduksjon i energiforbruket på 962 780 kWh. Kontrakten har en beregnet halvårsvirkning på 945 000 kWh, som ble budsjettert tilsvarende en besparelse på 1 mill. kr for. Regnskapet viser et merforbruk i forhold til budsjett på 811 000 kr.

Investeringsprosjekt:

Prosjekt 062172 Lokaler ambulanse/hjemmetjenester: Prosjektet hadde et budsjett i 2020 på 63,5 mill. kr. Budsjettet ble redusert til 25 mill. kr med bakgrunn i betalingsplan med leverandør. Prognosen var for lav.

ØKONOMISKE MÅLTALL

Kostratallene for 2020 er på konsernnivå. Det vil si at kommunale foretak og andel av IKS er med.

|  |
| --- |
| **Økonomisk handlingsrom** |
| **Resultatgrad som sikrer sunn økonomi**  *Måleindikator: Netto driftsresultat skal være minst 1 % og økes til 1,5 % i perioden fram til 2027.*  *Måloppnåelse:*  Netto driftsresultat i % av brutto driftsinntekter   |  |  |  |  |  |  | | --- | --- | --- | --- | --- | --- | |  | **2016** | **2017** | **2018** | **2019** | **2020** | | **Modum** | 3,9 | 2,1 | 1,6 | 1,2 | 1,5 | | **Landet** | 3,8 | 3,5 | 2,6 | 1,7 | 2,4 |   Netto driftsresultat i kommunen var17,6 mill. kr, og det utgjør 1,6 %. |
| **Forsvarlig gjeldsutvikling** *Måleindikator:*   * *Netto lånegjeld skal utgjøre mindre enn 50 prosent av brutto driftsinntekter.*   *Måloppnåelse:*  Netto lånegjeld i % av brutto driftsinntekter   |  |  |  |  |  |  | | --- | --- | --- | --- | --- | --- | |  | **2016** | **2017** | **2018** | **2019** | **2020** | | **Modum** | 44,6 | 53,5 | 58,1 | 49,3 | 54,1 | | **Landet** | 79,1 | 78,0 | 82,0 | 77,1 | 101,6 |   Det er en økning i gjeldsgraden fra 2019 til 2020. Mens det ikke ble tatt opp nye investeringslån i 2018 og 2019, har Modum lånefinansiert investeringer i 2020. Gjeldsgraden er høyere i 2020 enn målsettingen. Landet har en mye større økning i gjeldsgrad enn Modum kommune.  *Måleindikator:*   * *Netto lånegjeld pr innbygger skal ikke overstige 40 000 kroner*   *Måloppnåelse:*  Lånegjeld til egne formål er ved utgangen av året på 859,7 mill. kr. Det er en økning på 100,4 mill. kr dette året. Lånegjeld pr. innbygger ligger fortsatt godt under landsgjennomsnittet.  Kommunen har hatt følgende utvikling i lånegjeld de siste åra:   |  |  |  |  |  |  | | --- | --- | --- | --- | --- | --- | |  | **2016** | **2017** | **2018** | **2019** | **2020** | | Langsiktig gjeld til egne formål (mill. kr) | 698,9 | 848,4 | 803,1 | 759,3 | 859,7 | | Netto lånegjeld pr innb. Modum (konsern) | 33 881 | 41 649 | 45 876 | 39 941 | 44 574 | | Landet | 63 988 | 66 037 | 71 453 | 68 870 | 91 397 |   Opptak av lån til investeringer i 2020 gjør at netto lånegjeld pr. innbygger øker. På landsbasis er økningen større enn i Modum.  *Måleindikator:*   * *Netto finansutgifter skal ikke overstige 4,5 prosent av driftsinntektene.*   *Måloppnåelse:*  Netto finans og avdrag i % av driftsinntekter   |  |  |  |  |  |  | | --- | --- | --- | --- | --- | --- | |  | **2016** | **2017** | **2018** | **2019** | **2020** | | **Modum** | 3,0 | 3,6 | 3,6 | 3,4 | 3,3 | | **Landet** | 4,1 | 4,0 | 4,1 | 4,2 | 4,0 |   *Måleindikator:*   * *Lånefinansierte investeringer skal over tid ikke overstige 40 millioner kroner pr år.*   *Måloppnåelse:*  Lånefinansierte investeringer:   |  |  |  |  |  |  | | --- | --- | --- | --- | --- | --- | |  | **2016** | **2017** | **2018** | **2019** | **2020** | | **Modum** | 120,4 | 160,6 | 95,8 | 18,2 | 96,8 |   Modum kommune har lånefinansierte investeringer med 96,8 mill. kr i 2020. |
| **Tilstrekkelige reserver**  *Måleindikator:*   * *Disposisjonsfond skal utgjøre minst 5 prosent av brutto driftsinntekter*   *Måloppnåelse:*  Disposisjonsfond i % av brutto driftsinntekter   |  |  |  |  |  |  | | --- | --- | --- | --- | --- | --- | |  | **2016** | **2017** | **2018** | **2019** | **2020** | | **Modum** | 4,1 | 5,0 | 6,4 | 6,4 | 6,8 | | **Landet** | 8,1 | 9,5 | 10,8 | 9,3 | 11,8 |   Målet om 5 % ble nådd i 2017. Disposisjonsfondet har ytterligere økt og ligger på 6,8 % i 2020. Landet har også en økning fra 2019 til 2020. Modum ligger fremdeles en del lavere enn landsnivået.    *Måleindikator:*   * *Arbeidskapital skal ligge på nivå med landsgjennomsnittet.*   *Måloppnåelse:*  Arbeidskapital i prosent av brutto driftsinntekter   |  |  |  |  |  |  | | --- | --- | --- | --- | --- | --- | |  | **2016** | **2017** | **2018** | **2019** | **2020** | | **Modum** | 16,7 | 18,8 | 17,5 | 10,2 | 13,0 | | **Landet** | 18,2 | 18,8 | 17,9 | 15,6 | 23,1 |   Modum har arbeidskapital i 2020 som er en del lavere enn landet. Dette vil si at likviditeten til Modum kommune er på et lavere nivå. Dette følges nøye gjennom 2021. |

FRAMTIDSUTSIKTER

Regnskapet for 2020 er gjort opp med et positivt netto driftsresultat på 17,6 mill. kr. I opprinnelig budsjett var det positivt netto driftsresultat på 11,8 mill. kr. Revidert budsjettert netto driftsresultat var på 13,4 mill. kr på grunn av budsjettendringer gjennom året.

Etatene hadde i 2020 et samlet merforbruk på 8,3 mill. kr. Alle ekstrautgifter og inntektstap på grunn av koronapandemien har blitt dekket inn. Merforbruket til helse og sosial er på 4,7 mill. kr. Dette er lavere enn tidligere år. Undervisning har et merforbruk på 2,1 mill. kr i 2020, mot 2,3 mill. kr i 2019.   
Teknisk har merforbruk på 5,4 mill. kr i 2020. Tidligere år har det vært mindreforbruk på teknisk. Kultur og sentraladministrasjonen har begge mindreforbruk. Endringer som ble vedtatt i budsjett for 2020 har tatt lenger tid å gjennomføre på grunn av koronasituasjonen.

Til tross for et høyt samlet merforbruk innen etatene avlegges regnskapet med et netto driftsresultat som er 4,2 mill. kr bedre enn revidert budsjett. I 2020 ble det utbetalt ekstraordinært utbytte fra Midtkraft AS på 6 mill. kr. Dette, sammen med lavere utgifter til finans, lønnsoppgjør og pensjon, gjør at Modum kommune oppnår såpass bra resultat i 2020. Lavt lønnsoppgjør og lavere pensjonsutgifter er et direkte resultat av koronapandemien.

Det høye merforbruket i 2020 tilsier at etatenes økonomistyring fremdeles må styrkes. Budsjettet må kvalitetssjekkes og avsjekkes mot aktiviteten i etatene. Avvik må avdekkes tidlig, og tiltak må igangsettes og følges opp. Nødvendige budsjettendringer/ omprioriteringer må gjøres gjennom året.

I vedtatt økonomiplan for 2021-2024 er det for 2021 budsjettert med 11,4 mill. kr i netto driftsresultat. Med samme driftsnivå er netto driftsresultat estimert til 11,2 mill. kr i 2022, 10,5 mill. kr i 2023 og negativt resultat med 1,7 mill. kr i 2024.   
Dette gir en pekepinn på at aktiviteten må ned for at kommunen skal være økonomisk mer robust. Det er også en forutsetning at omstilling- og nedbemanningstiltak i budsjettet gjennomføres og får økonomisk virkning fra det tidspunktet som er forutsatt.

Arbeidet med tjenesteutvikling må fortsette for å finne gode, ressurseffektive løsninger. Det vil være behov for betydelige omprioriteringer.

Kommunen har fått dekket inn alle sine merutgifter og inntektstap på grunn av korona i 2020. Det er også avsatt midler til dette i 2021. Usikkerheten ligger i hvor mange og hvor omfattende smitteutbrudd som kommer fremover, samt hastighet på vaksinering. Det er et håp om at tilstanden normaliseres i løpet av 2021. Det er stor usikkerhet knyttet til langtidsvirkning av pandemien både i Norge og internasjonalt. Usikkerheten gjelder også renteutviklingen.

INVESTERINGSREGNSKAP

Investeringsregnskapet er gjort opp i balanse. Det er bokført 28 mill. kr mer i ubundet investeringsfond enn budsjettert. Årsaken til dette er utbetaling av lån til Midtkraft AS på 30 mill. kr i henhold til K-sak 72/19.

All finansiering i investeringsregnskapet er felles. Dette vil si at finansiering til enkeltprosjekter med mindreforbruk må finansiere prosjekter med merforbruk.

**Startlån**

Det har i 2020 blitt lånt ut 26,4 mill. kr. Innbetalte avdrag er på 13,2 mill. kr, hvorav 6,2 mill. kr er ekstraordinære avdrag. De ekstraordinære innbetalingene av avdrag er avsatt til bundet investeringsfond. Modum kommune har innbetalt 17 mill. kr i avdrag til Husbanken, hvorav 7,9 mill. kr er ekstraordinære innfrielser fra 2019. Avviket mellom ordinære avdragsinntekter og avdragsutgifter på 2 mill. kr skyldes at kommunen har andre løpetider på sine innlån (20 år) enn det den enkelte låntaker har. Det er også noen låntakere som har avdragsfrihet.

**Utlån**

Det er utbetalt lån til Midtkraft AS på 30 mill. kr i henhold til K-sak 72/19. Utlånet er finansiert av ubundet investeringsfond. På grunn av at utbetalingen skjedde på slutten av året, er det ikke budsjettert.

**Momskompensasjon**

Momskompensasjonsutgiften blir bokført mot den aktuelle funksjonen, mens momskompensasjonsinntekten føres på egen funksjon; 841. Regnskapsført momskompensasjon i investeringsregnskapet er i 2020 på 25,9 mill. kr. Revidert budsjett er på 23 mill. kr.

**Investeringer fordelt på funksjon**

****

Hver funksjon kan bestå av flere prosjekter. Tabellen gir derfor en overordnet oversikt over investeringer og formål.

Det ble i 2020 investert for 159 mill. kr. Budsjettert investering var 148 mill. kr.

Investeringsprosjekter med store avvik i forhold til årsbudsjett

Mot slutten av hvert år er det en gjennomgang av store investeringsprosjekter for å anslå årets kostnad. Investeringsbudsjettet skal vise antatt forbruk for det enkelte år, selv om prosjekter går over flere år. Store avvik i forhold til årsbudsjett skal kommenteres.

|  |  |  |  |  |
| --- | --- | --- | --- | --- |
| **Prosjekt** | (Tall i kr 1000) | **Regnskap 2020** | **Budsjett 2020** | **Avvik** |
| 062172 | Lokaler ambulanse/hjemmetjenester | 39 079 | 25 000 | -14 079 |
| 062122 | Badeveien øst | 17 994 | 15 507 | -2 487 |
| 062140 | Teknisk sentral utbedring | 3 727 | 2 098 | -1 629 |
| 062155 | Buskerud skole forskr.m. utbedringer C19 | 1 998 | 625 | -1 373 |
| 020519 | IKT grunnskolen | 3 378 | 2 200 | - 1 178 |
| 010385 | Nytt sak-arkivsystem | 1 095 | 0 | -1 095 |
| 010290 | Ikt | 716 | 3 300 | 2 584 |
| 010250 | Rådhuset | 2 282 | 4 000 | 1 718 |
| 061500 | Gangveier | 0 | 1 500 | 1 500 |
| 010590 | Ladestasjoner Vikersund syd | 0 | 1 200 | 1 200 |
| 062097 | Formålsbygg, ramme utredning | 1 882 | 2 996 | 1 114 |
| 062132 | Vannbehandling – UV anlegg | 8 085 | 9 102 | 1 017 |
| 062134 | Riving Storebo | 0 | 1 000 | 1 000 |

Prosjekt 062172 Lokaler ambulanse/hjemmetjenester

Prosjektet hadde et budsjett i 2020 på 63,5 mill. kr. Budsjettet ble redusert til 25 mill. kr med bakgrunn i betalingsplan med leverandør. Prognosen var for lav.

Prosjekt 062122 Badeveien øst

Prognosen var satt for lavt for vann- og avløpsarbeider som ble utført.

Prosjekt 062140 Teknisk sentral utbedring

Det er medgått mer enn prognosen for inneværende års budsjett. Ved utvidelsen av plassen til nytt felles avfallsanlegg, måtte det gjøres forberedende arbeider i området. Dette fordi det også skulle etableres energibrønner til nytt varmepumpeanlegg der. Utvendige vann- og avløpsrør måtte også skriftes ut. Eksisterende hovedtavle var utdatert og ble skiftet ut for å dekke nye funksjoner.

Prosjekt 062155 Buskerud skole forskriftsmessige utbedringer C19

Ved Buskerud skole er det gjennomført branntekniske utbedringer etter branntilsyn fra Modum brannvesen, samt utført utbedringer knyttet til komponenter med tilstandsgrad 3 etter brannteknisk tilstandsanalyse fra firma Roar Jørgensen as. Det er gjennomført en helhetlig brannteknisk oppgradering av bygget.

Prosjekt 010290 IKT, 020519 IKT grunnskolen, 010385 Nytt sak-arkivsystem

Prosjektene innen IT-investering føres på ulike prosjektnummer. Det ble avsatt totalt 4,7 mill. i budsjettet for 2020. I K-sak 25/20 ble det bevilget ekstra midler til digitalt utstyr i grunnskolen med 2,2 mill. kr. I K-sak 91/19 ble budsjettet for 2020 redusert med 1,4 mill. kr på bakgrunn av prognoser. Når man ser alle prosjekter innen IKT samlet har de en kostnad på 5,992 mill. kr mens budsjettet er på 5,5 mill. kr. Det vil si et merforbruk på 492 000 kr.

Prosjekt 010250 Rådhuset

I K-sak 112/20 ble prognosen for årets forbruk anslått til 4 mill. kr. Anslaget var for høyt.

Prosjekt 061500 Gangveier

Gangveier hadde et budsjett på 3 mill. kr i 2020. Budsjettet ble redusert til 1,5 mill. kr i K-sak 112/20. Budsjettet dekker utgifter til prosjektering Øvregata, prosjektering Flataveien, gang- og sykkelvei på Heggenveien, Refsalveien og Jarenveien. Disse prosjektene har en samlet kostnad på 1,259 mill. som var lavere enn det som var prognosen for 2020.

Prosjekt 010590 Ladestasjoner Vikersund syd

Det ble lagt ut en konkurranse for inngåelse av en konsesjonsavtale for etablering av en ladestasjon ved Nærsenteret i Vikersund. Konkurransen ble vunnet av Kople AS. De vil i løpet av første halvår 2021 bygge den nye ladestasjonen. Kommunens investeringstilskudd for å dekke grunnlagsinvesteringer til ladestasjonen vil ikke bli utbetalt før i 2021.

Prosjekt 062097 Formålsbygg, ramme utredning

Budsjettert ramme på utredninger i 2020 var på 2,996 mill. kr. Det er bokført kostnader på 1,881 mill. kr. På prosjektet er det ført utgifter til mulighetsstudier for Vikersund skole, samt utredning og forprosjekt for nytt bygg til ambulansestasjon / lokaler til hjemmebaserte tjenester og hjelpemiddellager. Det ble endringer i forbindelse med prosjektering for vann- og avløpsanlegg under Geithusveien, samt i forbindelse med infrastrukturanlegg til nybygg og Teknisk sentral. Ubrukte midler budsjetteres på nytt i 2021.

Prosjekt 062132 Vannbehandling – UV anlegg

Prognosen for prosjektet ble satt for høyt i forhold til faktiske påløpte utgifter.

Prosjekt 062134 Riving Storebo

Prosjektet hadde et budsjett i 2020 på 4 mill. kr. Budsjettet ble redusert til 1 mill. kr i K-sak 112/20. Arbeid med prosjektet blir gjennomført så snart som mulig våren 2021. Før det kan igangsettes rivning av bygget må det gjennomføres arbeid med separat infrastrukturanlegg til de kommunale omkringliggende bygg som i dag har vannforsyning, vannbåren varme og elektrisitet fra tekniske anlegg i Storebo.

**De største prosjektene:**

**Formålsbygg**

|  |  |  |  |  |  |
| --- | --- | --- | --- | --- | --- |
| EPC – energieffektivisering bygg. K-sak 97/17 Prosjektnr. 061957  (I 1000 kr) | | | | | |
| Kostnadsramme | Brukt tidligere år | Brukt i 2020 | Gjenstående |
| 37 600 | 32 015 | 5 885 | -300 |

Fase 2 - Gjennomføringsfase ble ferdigstilt i juli måned 2020. Energitiltak ved Vikersund skole utgår grunnet plan for videre utbygging av skolen. Det er utført større endring med installering av nytt varmepumpeanlegg ved Søndre Modum ungdomsskole grunnet uforutsett havari av anlegget.   
«Fase 3 - Garantifase» i prosjektet med kontraktfestet besparelse av energi på omtrent 30 prosent ble igangsatt etter overlevering av gjennomførte tiltak i fase 2 i juni måned 2020. Andre endringer er tilstøtende tiltak i sammenheng med tiltak i EPC-prosjektet.

**Administrasjonslokaler**

|  |  |  |  |
| --- | --- | --- | --- |
| Rådhuset K-sak 106/18 Prosjektnr. 010250 | | | |
| (I 1000 kr) | | | |
| Kostnadsramme | Brukt tidligere år | Brukt i 2020 | Gjenstående |
| 5 000 | 356 | 1 826 | 2 818 |

Det er gjennomført branntekniske utbedringer. Etter arbeider med styringssystemer for drift av ventilasjonsanlegget og brannteknisk sikring av ventilasjonssjakt, tilfredsstiller bygget personsikkerhet iht. Byggeforskrift av 1985 (BF 85).

**Institusjonslokaler/Helsebygg**

|  |  |  |  |
| --- | --- | --- | --- |
| Modumheimen sykehjem - prosjektnr. 030600  (I 1000 kr) | | | |
| Kostnadsramme | Brukt tidligere år | Brukt i 2020 | Gjenstående |
| 1 950 |  | 2 171 | -300 |
| Entreprisen Prosjekt Modumheimen sykehjem er ferdigstilt. Det er gjennomført arbeider med mangler og feil etter overlevering av bygg, samt feil med prosjektering og utførelse av underdimensjonerte rørledninger som har forårsaket skade i bygning. Dette etter konkurs for totalentreprenørfirma Bermingrud Entreprenør as. Det er igangsatt en prosess for å få dekket kostnader fra entreprenørens garantist.  Lokaler Ambulansestasjon, Hjemmetjeneste og hjelpemiddellager prosjektnr. 062172  (I 1000 kr)   |  |  |  |  | | --- | --- | --- | --- | | Kostnadsramme | Brukt tidligere år | Brukt i 2020 | Gjenstående | | 63 500 |  | 32 735 | 30 765 |   Prosjektet startet juli måned 2020. Status er tett bygg og pågående arbeider med bygningsmessige arbeider og tekniske anlegg for alle funksjoner som skal inn i bygget.  Største endring er 2,8 mill. kr til utvidelse av ambulansestasjon grunnet nye regler fra Arbeidstilsynet. Byggeutvalget er varslet at det ikke lenger er økonomiske reserver i prosjektet**.** Ferdigstilling og overlevering Modum kommune er satt til 1. september 2021. | | | |

**Boligbygging**

|  |  |  |  |
| --- | --- | --- | --- |
| Vikersund sentrum nord K-sak 13/17, K-sak 106/18- prosjektnr. 061380  (I 1000 kr) | | | |
| Kostnadsramme | Brukt tidligere år | Brukt i 2020 | Gjenstående |
| 47 700 | 60 395 | - 8 307 | - 4 388 |
| Anlegget ble ferdigstilt i 2019. Deler av sluttoppgjøret som var kostnadsført i 2019, ble etter forhandlinger kreditert av entreprenør i 2020. Kreditert beløp ble lavere enn det som var lagt til grunn i 2019. Årsaken var at det var påløpt ekstra kostnader til prosesser som skulle avregnes etter medgått mengde. Mengdeopptegnelsene ble først dokumentert av entreprenøren i 2020, og ble kvittert ut i sluttoppgjøret. Som følge av at prosjektet også har tatt lengre tid enn forutsatt, har kostnader til byggeledelse økt. Det ble i 2020 bokført inntekter fra Vikersund utvikling (VU) på kr 4,5 mill. kr i anleggsbidrag og 650 000 kr for arbeider forskuttert av kommunen. Det er bevilget kroner 300 000 kr i spillemidler til lekeområdet ved pollen. Beløpet vil inntektsføres i 2021. | | | |

**Vei/gangvei**

|  |  |  |  |  |  |
| --- | --- | --- | --- | --- | --- |
|  |  | |  |  | |
| Badeveien Øst - prosjektnr. 062122 K-sak 96/19  (I 1000 kr) | | | | | |
| Kostnadsramme | Brukt tidligere år | | Brukt i 2020 | Gjenstående | |
| 16 000 | 455 | | 18 168 | -2 623 | |
| Det er et merforbruk i prosjektet. Merforbruket skyldes utførelse av nødvendige utbedringer av vann- og avløpsledninger i undergrunnen i anleggsområdet. Erstatning for grunn er ikke utbetalt enda. | | | | | |
|  | | | | | |
| Opprusting vei - prosjektnr. 062050 K-sak 93/19  (I 1000 kr) | | | | | |
| Kostnadsramme | Brukt tidligere år | | Brukt i 2020 | Gjenstående | |
| 1 600 | 0 | | 1 614 | -14 | |
| Det er gjennomført oppsetting av autovern, kantforsterkninger og asfaltering. | | | | | |
| Ny Geithus bru med tilhørende anlegg K-sak 23/20– prosjektnr. 062142  (I 1000 kr) | | | | | |
| Kostnadsramme | | Brukt tidligere år | Brukt i 2020 | | Gjenstående |
| 117 000 | | 0 | 44 236 | | 72 764 |
| Prosjektet er under gjennomføring. Det har vært utfordringer med grunnforholdene. | | | | | |

**Vann/Avløp**

|  |  |  |  |
| --- | --- | --- | --- |
| VA Sponevika - Granstad, K-sak 103/18, 104/18, 106/18  - prosjektnr. 062105 og 062099  (I 1000 kr) | | | |
| Kostnadsramme | Brukt tidligere år | Brukt i 2020 | Gjenstående |
| 9 200 | 2 177 | 5 733 | 1 290 |
| Anlegget er ferdigstilt, men ikke overtatt av kommunen. Overtakelse vil skje våren 2021. Sluttfaktura vil komme våren 2021. | | | |

|  |  |  |  |
| --- | --- | --- | --- |
| Vannbehandling – UV-anlegg prosjekt 062132 K-sak 60/20  (I 1000 kr) | | | |
| Kostnadsramme | Brukt tidligere år | Brukt i 2020 | Gjenstående |
| 9 275 | 173 | 8 085 | 1 017 |
| Anlegget er ferdigstilt og tatt i bruk. Vannforsyningen er nå sikret med to uavhengige hygieniske barrierer. Prosjektet ble noe dyrere enn kostnadsrammen. | | | |

**Den norske kirke**

Det er utbetalt 500 000 kr til Modum kirkelige fellesråd til vedlikehold av kirker og 2 mill. kr til rehabilitering av Heggen kirke. Det er i henhold til budsjett.

**Salg av anleggsmidler**

I kommunestyresak 24/20 ble det vedtatt at Modum Boligeiendom KF skulle kjøpe kommunens andel av GBD, VBD, Furulund og Ludohuset for 35 385 067 kr. Salget er bokført i 2020.

I tillegg til dette er det i 2020 solgt tomter for 3,8 mill. kr. Det er solgt 2 tomter i Melumenga,

2 tomter til Modum Boligeiendom og 2 tilleggsareal til eksisterende eiendommer.

Salgsinntekter var 39,2 mill. kr i 2020, mot budsjettert 37,6 mill. kr.

Det ble i 2020 solgt utstyr og transportmidler for 587 000 kr.

UTVIKLING I FOND

|  |  |  |  |  |  |
| --- | --- | --- | --- | --- | --- |
| (Tall i kr 1000) | **2017** | **2018** | **2019** | **2020** | **2020 til disp.** |
| Disposisjonsfond | 52 493 | 67 907 | 73 648 | 73 774 | 55 687 |
| Bundne driftsfond | 25 506 | 21 485 | 24 599 | 28 626 | 0 |
| Ubundet investeringsfond | 5 743 | 102 231 | 76 098 | 37 599 | 500 |
| Bundne investeringsfond | 12 044 | 9 456 | 8 394 | 7 856 | 0 |

Disponible fondsmidler pr. 31.12.2020 er midler som ikke er bundet av politiske vedtak. Bundne fond er bundet opp av andre enn kommunen selv.

2.2 ORGANISASJON OG PERSONAL

KOMMUNENS POLITISKE ORGANISERING

Den administrative organiseringen er vist under omtalen av den enkelte sektor.

**Etikk**

Lover, regler og interne rutiner regulerer hvordan kommunen forvalter sitt samfunnsansvar. Gjennom å kjenne til og følge reglene kan folkevalgte og ansatte sikre at beslutninger blir så riktige, rettferdige og gjennomtenkte som mulig, og bidra til den allmenne tilliten til kommunen.

Kommunen har etiske retningslinjer som skal følges av ansatte og politikere.

Etikkrådet har i 2020 hatt 6 møter. To av møtene har vært sammen med pårørende/personer utenfor rådet. Rådet har også hatt ett eksternt møte med en sak i en helseavdeling, og ett framlegg for kommunestyret.

**Likestilling og mangfold**

Modum kommune har som mål å være en arbeidsplass der det råder full likestilling mellom kvinner og menn, og at det ikke skal forekomme forskjellsbehandling på grunn av etnisitet, funksjonsevne, alder, religion eller livssyn, seksuell orientering/ kjønnsidentitet/ kjønnsuttrykk og sosial bakgrunn.

Kjønnssammensetning fordeling ledere og ansatte:

|  |  |  |
| --- | --- | --- |
| Kjønnsmessig fordeling av lederstillinger i Modum kommune på rådmannsnivå | | |
| År | Kvinner | Menn |
| 2018 | 50 % | 50 % |
| 2019 | 50 % | 50 % |
| 2020 | 50 % | 50 % |

|  |  |  |
| --- | --- | --- |
| Kjønnsmessig fordeling av ledere direkte under etatsleder i Modum kommune | | |
| År | Kvinner | Menn |
| 2018 | 79 % | 21 % |
| 2019 | 74 % | 26 % |
| 2020 | 73 % | 27 % |

|  |  |  |
| --- | --- | --- |
| Kjønnsmessig fordeling av alle faste ansatte i Modum kommune | | |
| År | Kvinner | Menn |
| 2018 | 81 % | 19 % |
| 2019 | 81 % | 19 % |
| 2020 | 81 % | 19 % |

**Innvandrerutvalg**

I 2020 har utvalget hatt 5 møter. Innvandrerutvalget er først og fremst ment som en høringsinstans for kommunen. De skal arbeide for økt integrering og fremme deltakelse i frivillige lag og organisasjoner. Utvalget er særlig opptatt av temaet levekår og folkehelse.

MODUM KOMMUNE SOM ARBEIDSGIVER

Hovedavtalens mål om samarbeid, medbestemmelse og medinnflytelse er retningsgivende for vårt arbeide. Gjennom mestringsorientert ledelse og tillitsbasert medarbeiderskap, skal hver enkelt medarbeider kunne påvirke og forme hvordan vi leverer våre tjenester innenfor vedtatte rammer.

Kommunen etterlever IA-avtalen og samarbeider med NAV Arbeidslivssenter om inkluderende arbeidsliv. Vi benytter KS sin 10-FAKTOR som verktøy for utvikling av ledere, medarbeidere og organisasjon. KS Læring er vår foretrukne e-læringsportal.

**Oversikt ansatte**

Det er 1085 ansatte i faste stillinger i Modum kommune.   
Gjennomsnittsalderen på fast ansatte i Modum kommune er 47 år (47 år i 2019)   
For kvinner er gjennomsnittsalderen er 46 år og for menn 48 år.

|  |  |  |  |  |  |  |
| --- | --- | --- | --- | --- | --- | --- |
| Etat |  | Under 30 år | 30 – 39 år | 40 – 49 år | 50 – 59 år | Over 60 år |
| Sentraladministrasjonen | Kvinner | 2 | 1 | 8 | 14 | 3 |
|  | Menn | 0 | 0 | 1 | 6 | 4 |
| Undervisning | Kvinner | 17 | 69 | 95 | 95 | 28 |
|  | Menn | 8 | 12 | 13 | 15 | 4 |
| Helse og sosial | Kvinner | 61 | 92 | 122 | 115 | 82 |
|  | Menn | 4 | 17 | 15 | 14 | 9 |
| Kultur | Kvinner | 2 | 4 | 4 | 9 | 4 |
|  | Menn | 3 | 3 | 6 | 10 | 0 |
| Teknisk | Kvinner | 0 | 4 | 13 | 16 | 15 |
|  | Menn | 1 | 4 | 18 | 25 | 18 |
| Sum |  | 98 | 206 | 295 | 319 | 167 |

**Heltid**

Modum kommune undertegnet i 2018 en heltidserklæring. Denne ble undertegnet av rådmannen og alle fagorganisasjonene. Gjennom denne erklæringen forplikter kommunen seg til å tilstrebe en heltidskultur i hele organisasjonen

|  |  |  |  |
| --- | --- | --- | --- |
|  | Andel heltid | | |
| 2018 | 2019 | 2020 |
| Landet | 23,4 % | 25,1 % | 27,2 % |
| Modum | 20,5 % | 21,9 % | 24,6 % |

Denne tabellen viser at vi har en god økning fra 2019 til 2020. Flere avdelinger har endret sine arbeidstidsordninger. De ansatte jobber større andel av arbeidstiden sin på helg.

|  |  |  |  |
| --- | --- | --- | --- |
|  | Gjennomsnittlig stillingsstørrelse | | |
| 2018 | 2019 | 2020 |
| Landet | 66 % | 67,1 % | 68,6 % |
| Modum | 65,5 % | 65,8 % | 67,8 % |

Tabellen viser en liten økning. Dette har sammenheng med at på avdelinger har flere ansatte fått høyere stilling, men arbeidstidsordningen på avdelingen er uendret. Da er det behov for like mange ansatte til å dekke arbeidstidsordningen. Ved at flere ansatte får høyere stilling vil det gi flere helgestillinger i andre enden, derfor er gjennomsnittlig stillingsstørrelse i mindre grad gått opp.

|  |  |  |  |
| --- | --- | --- | --- |
| Andel stillinger mellom 0-29,9 % | | | |
|  | 2018 | 2019 | 2020 |
| Landet | 19 % | 18,5 % | 17,6 % |
| Modum | 20,7 % | 19,4 % | 15,3 % |

Tabellen viser at i 2020 er 15,3 % av stillingene i helse og sosialetaten på mellom 0-29,9 % stilling. Dette er helgestillinger, og det er ofte ufaglærte eller nyansatte helsefagarbeidere som jobber i disse.

Vi har arbeidstidsordninger hvor de ansatte jobber en liten andel av arbeidstiden på helg, den mest vanlige er 3 hver helg.

Ved at alle ansatte jobber lange vakter hver 4 helg, eller vanlige vakter hver andre helg, vil behovet for antall hoder til å dekke en arbeidstidsordning reduseres med 1/3. Da vil vi kunne øke stillingene til de ansatte som er igjen i arbeidstidsordningen. I turnuser med flat bemanning gjennom uken og alle ansatte jobber hver 3 helg, er 40 % av stillingene helgestillinger.

Økt grunnbemanning er også et virksomt tiltak i arbeidet med å utvikle en heltidskultur. Det vil alltid være nødvending med flere tiltak og tilpassede tiltak til den enkelte avdeling.

**Lærlinger**

Vi har i 2020 hatt totalt 22 lærlinger. På flere områder har det vært færre søkere til lærlingeplasser. Målet for antall lærlinger er 28 stykker. Nytt i 2020 er at deti tillegg til lærlinger i 2-årige opplæringsløp ble tatt inn 3 lærlinger i et 4-årig utdanningsløp. Det ble i den forbindelse inngått et samarbeid om 4-årig utdanningsløp med dobbel kompetanse, fagbrev i helsearbeiderfaget og studiekompetanse.

|  |  |  |  |
| --- | --- | --- | --- |
|  | Antall lærlinger 2018 | Antall lærlinger 2019 | Antall lærlinger 2020 |
| Parkvesen | 4 | 4 | 1 |
| Kontor og administrasjon | 2 | 2 | 1 |
| Barne- og ungdomsarbeider | 7\* (1 dekkes av NAV) | 4 | 7 |
| Helsefagarbeider | 9 | 13 | 12 |
| Byggdrift | 1 | 1 | 0 |
| IKT | 1 | 2 | 1 |
| Institusjonskokk |  |  | 0 |

**Tiltaksplasser**

Modum kommune er bevisst sitt samfunnsansvar, og vi gir et bredt tilbud til de som har behov for hospitering, praksis, praksis som en del av et valgfag, arbeidsuke, praksis som ledd i gjennomføring av soning - samfunnsstraff og arbeidsavklaring. Dette er et viktig arbeid med tanke på integrering av de med lavere funksjonsevne og/eller arbeidstakere som av andre årsaker trenger arbeidstrening, språktrening eller annet.

|  |  |  |
| --- | --- | --- |
| Type tiltak | Antall deltakere i 2019 | Antall deltakere i 2020 |
| Arbeidstrening/-praksis | 27 | 14 |
| Arbeidsavklaring | 9 | 12 |
| Språkpraksis | 11 | 10 |
| Hospitering | 9 | 30 |
| Utdanningspraksis | 42 | 34 |
| Praksiselever | 35 | 24 |
| VTA  (Varig tilrettelagt arbeid) | 5 | 2 |
| Innsats for andre/  Livsglede for eldre | 38 | 106 |
| Arbeidsuke | 17 | 3 |

**Sykefravær**

Alle etater utarbeider egne mål for nærvær. For kommunen er det et politisk vedtak om 5 % sykefravær. Det jobbes aktivt i alle etater med å forebygge og redusere sykefravær.

2020 har vært et utfordrende år fordi koronapandemien stilte omfattende krav til smittevernstiltak som innebar at flere ikke kunne møte på jobb. Det har blitt jobbet med kontinuitetsplaner for å opprettholde driften. Totalt så har det vært en økning både i korttids og langtidsfraværet sammenlignet med 2019.

Modum kommune ble i 2019 tatt med i KLP sitt 2-årige arbeidsmiljønettverk og det ble arrangert to digitale samlinger i 2020. Målsettingen for prosjektet er økt handlingskompetanse hos ledere, samt utvikle verktøy for å øke nærværet.

Undervisningsetaten ble valgt ut som en pilot i prosjektet og det har vært gjennomført felles samlinger med verneombud, tillitsvalgte og ledere i samarbeid med NAV – arbeidslivssenter. Samlingene har hatt søkelys på at sykefravær er et sammensatt fenomen.

**Sykefravær total i kommunen**

|  |  |  |  |
| --- | --- | --- | --- |
|  | 2018 | 2019 | 2020 |
| Korttidssykefravær (1 – 16 dager) | 2,4 % | 2 % | 2,2 % |
| Langtidssykefravær (17 – 365 dager) | 5,7 % | 5,8 % | 5,9 % |
| Totalt sykefravær (1 – 365 dager) | 8,1 % | 7,8 % | 8,1 % |

**Fordeling fravær per etat**

|  |  |  |  |  |  |  |
| --- | --- | --- | --- | --- | --- | --- |
| År | Sentraladm | Undervisning | Helse og sosial | Kultur | Teknisk | Hele kommunen |
| 2018 | 10,5 % | 7,5 % | 8,8 % | 4,7 % | 7,4 % | 8,1 % |
| 2019 | 5,8 % | 9,0 % | 7,9 % | 4,3 % | 4,9 % | 7,8 % |
| 2020 | 3,6 % | 8 % | 9,1 % | 4,4 % | 6,8 % | 8,1 % |

**Seniortiltak**

Det ble gitt tilbud om personlig veiledning for ansatte over 58 år i samarbeid med KLP. I 2020 ble det også gitt tilbud fra Statens pensjonskasse (SPK) om personlig veiledning til lærere.

**Medarbeiderundersøkelse**

Det ble i 2020 gjennomført en 10-faktor-medarbeiderundersøkelse. Undersøkelsen er både medarbeiderskaps- og ledelsesorientert og legger spesiell vekt på mestring, motivasjon og bruk av kompetanse.

På to samlinger for ledere, hovedtillitsvalgte og verneombud ble det gitt en innføring i hva en 10-faktorundersøkelse er og hvordan den bør følges opp.

**Kompetansetiltak**

Modum kommune benytter KS Læring, - en digital plattform som er den nasjonale løsningen for deling av kunnskap og kompetanseheving for ansatte i kommunene.

For å bidra til økt bruk ble det i 2020 etablert en gruppe og gitt opplæring til superbrukere fra hver etat. Målsettingen er å legge til rette for kompetansetiltak via e-læring.

På grunn av situasjonen med pandemi og hjemmekontor er verktøyet Teams tatt i bruk. Den digitale kompetansen innen dette har blitt bedre.

Faglige kurs og seminarer er det i hovedsak etatene som står for.

**HMS**

HMS-arbeidet i enhetene pågår kontinuerlig med tanke på forebygging og for å sikre et godt og trygt arbeidsmiljø.

Det er etablert HMS–råd i alle etatene og de rapporterer til AMU. HMS-rådene møtes jevnlig og skal ha avviksmeldinger, avvikshåndtering, nærværsarbeid og HMS til behandling i alle møter.

Avvik og avvikshåndtering registreres i Compilo, som er vårt kvalitetssystem. Oversikt over avvik legges regelmessig frem i AMU. For avvik innen bygg og teknisk benyttes Facilit.

Vold og trusler har blitt fulgt opp med opplæring for ansatte i vergeteknikk. Hensikten er å forebygge og håndtere økt vold fra brukere og elever.

Det ble arrangert grunnkurs i helse, miljø- og sikkerhet for verneombud og ledere.

**AKAN**

Det ble ikke meldt inn saker til AKAN-utvalget i 2020.

**Arbeidsmiljøpris**

Brunes barnehage ble tildelt arbeidsmiljøprisen 2020. Begrunnelse for tildelingen var: Brunes barnehage har over lang tid jobbet systematisk og målrettet med sitt eget arbeidsmiljø, HMS–arbeid og egen faglig utvikling. Nærvær er tema på hvert personalmøte og de kan vise til resultater i form av økt nærvær. De har stor arbeidsglede og godt samhold seg imellom. De sørger for medvirkning og evner å omstille seg, samtidig som de er nyskapende.

**Bedriftshelsetjeneste**

I 2020 kjøpte Saga BHT opp Helsehuset BHT, som har vært vår bedriftshelsetjeneste siden 2017. Representant for Saga BHT møter i AMU-møtene. De har bistått ved vernerunder, risikoanalyser, sykefraværsoppfølging, helseundersøkelser, arbeidsplassvurderinger, måling av inneklima og veiledning av ledere. I tillegg har de bistått ved nedbemanningsprosesser og ved behov for bistand ved akutte kriser. Det har vært avholdt regelmessige møter mellom Saga BHT, hovedverneombudet og personalsjef.

**NAV**

Partene i IA-avtalen har i forbindelse med ny IA – avtale for 2019 – 2022 utarbeidet et bransjeprogram som innebærer at blir bistand rettet mot barnehager og sykehjem. Arbeidslivssenteret i Vest-Viken samarbeider tett med vårt lokale NAV-kontor og det ble inngått egen forpliktende samarbeidsavtale for perioden frem til 2022.

INTERNKONTROLL

Kommunen skal ha internkontroll i henhold til kommuneloven § 25-1. Rådmannen er ansvarlig for kontrollen. God egenkontroll skal sikre at kommunen forebygger risiko for misligheter og styrker tilliten til kommunen.

I Modum kommune skal risikostyring og internkontroll være en integrert del av virksomhetsstyringen. Kommunens styringssystem omfatter vedtatte styringsdokumenter, kommunens kvalitetssystemer og håndbøker og skal sikre oppnåelse av fastsatte målsetninger, effektiv og hensiktsmessig drift, etterlevelse av gjeldende lover og regler, og pålitelig intern og ekstern rapportering.

I 2020 ble det startet et arbeid med å etablere et sikkerhetsutvalg og utarbeidelse av rutiner for egenkontroll av våre informasjonssystemer.

**Nye og oppdaterte styringsdokumenter**

* Ny anskaffelsesstrategi (K-sak 33/20)
* Delegeringsreglement (K-sak 77/20)
* Rutine for ekstern varsling (K-sak 14/20)
* Prosjektstyring av investeringsprosjekter (BU 2/20)

**Personvernforordningen (GDPR)**

Det har vært en omfattende jobb å migrere alle brukere til skyløsning. Innføring av Microsoft 365 og to-faktorautenisering ved pålogging er ett av tiltakene som har blitt innført for å øke sikkerheten.

Kommunen har i underkant av 200 ulike fagsystemer. Det er et kontinuerlig arbeid å utarbeide og oppdatere protokoller for alle fagsystemene, samt ROS-analyser der det behandles personopplysninger. Personvernombudet leder en arbeidsgruppe med representanter fra alle etater. I 2020 har en av hovedoppgavene til arbeidsgruppa vært å følge opp at de ansatte gjennomfører GDPR-modulene i KS-læring.

Innenfor personvernområdet er det meldt ett mindre avvik til Datatilsynet i 2020.

**Tilsyn**

Staten fører tilsyn for å sikre at kommunen ivaretar innbyggernes rettssikkerhet og øvrige kommunale oppgaver i tråd med lover og forskrifter**.**

Det er gjennomført totalt 4 tilsyn og alle avvik som ble avdekket er lukket.

* Tilsyn i Flyktningetjenesten
* Postalt tilsyn Voksenopplæringen
* Skriftlig tilsyn Modum barnehagemyndighet
* Tilsyn kommunens forvaltning – introduksjonsloven

**Forvaltningsrevisjon**

Kontrollutvalget vedtok en forvaltningsrevisjon av Vikersund og Buskerud skole i 2020.

Endelig rapport etter forvaltningsrevisjon om skolene ble presentert i møte 22.10.2020. Det ble presentert en egen rapport for hver skole, Buskerud skole sak K- sak 56/20 og Vikersund skole K-sak 57/20. Kommunestyret behandlet rapportene i møte 11.12.2020.

**Varsling**

Nye regler i arbeidsmiljøloven trådte i kraft 1/1-20. Endringene i loven skal bidra til en klargjøring og presisering av rettstilstanden som gjelder varsling av kritikkverdige forhold på arbeidsplassen. De nye reglene har til formålå styrke vernet av arbeidstakere som varslerom kritikkverdige forhold på arbeidsplassen

**Varslingssekretariatet**

Sekretariatet har i 2020 behandlet 5 varsler, hvorav 2 av sakene var varslingssaker etter arbeidsmiljøloven. Disse 2 sakene er ikke ferdigbehandlet. Sakene omhandler arbeidsmiljø.

De øvrige 3 sakene er ferdigbehandlet av varslingssekretariatet.

Det har i 2020 også kommet inn et eksternt varsel. Denne saken er ferdigbehandlet.

## 2.3 INTERKOMMUNALT SAMARBEID

Innen flere områder er det funnet hensiktsmessig å samarbeide med andre kommuner om tjenesteproduksjon. Slikt samarbeid kan være formalisert blant annet gjennom selskapsdannelse eller andre samarbeid med eget styre, men ofte benyttes et mer uformelt samarbeid. Kommunens eierskapsmelding gir en mer detaljert oversikt over formelle samarbeid som Modum kommune er en del av.

I tillegg er Modum kommune tilsluttet flere interesseorganisasjoner for kommunesektoren, eksempelvis KS og Landssammenslutningen for vassdragskommuner (LVK).

**Aksjeselskap hvor Modum kommune er andelseier sammen med andre kommuner**

* Midtkraft AS
* Modum Industri AS
* Hellefoss Kraft AS (Modum Kraftproduksjon KF eier 33,3%)
* Vardar Eiendom AS
* Kommunekraft AS
* Vardar AS

**Samvirkeforetak der Modum kommune har eierandeler**

* Biblioteksentralen SA
* Viken Skog SA

Interkommunale selskaper

* Viken kommunerevisjon IKS (tidligere Buskerud kommunerevisjon)
* Renovasjonsselskapet for Drammensregionen IKS (RfD)
* Kommunenes Opplæringskontor i Buskerud IKS
* Sør Øst 110 IKS
* Interkommunalt arkiv for Buskerud, Vestfold og Telemark IKS
* Viken kontrollutvalgssekretariatet IKS

**Interkommunalt samarbeid etter gammel kommunelov §27**

Etter ny lov må dagens selskap omgjøres til en annen selskapsform innen 4 år fra 2019

* Ramfoss Kraftlag
* Interkommunalt samarbeid om akutt forurensing (IUA)

**Interkommunalt politisk råd, kommunelovens kap. 18**

* Regionrådet for Midt-Buskerud (vedtatt oppløst i K-sak 120/20)
* Ringeriksregionen (fra 1.1.21, samarbeidsavtale vedtatt i K-sak 134/20)
* Osloregionen

**Kommunalt oppgavefellesskap**

* Lønnstjenester, lønningskontor for Modum, Lier og Øvre Eiker

**Vertskommunesamarbeid etter kommunelovens kap. 20**

* Buskerudregionens incestsenter (BRIS) (Drammen vertskommune)
* Tilsynet for små avløpsanlegg (Lier vertskommune)
* Ringerike krise- og kompetansesenter for vold i nære relasjoner (Ringerike vertskommune)
* Ringerike interkommunale legevakt (Ringerike vertskommune)
* Viken Vest innkjøpssamarbeid

**Modum kommune er vertskommune i følgende samarbeid:**

* Midt-Buskerud barneverntjeneste
* Barnevernvakt for Jevnaker, Øvre Eiker og Midt-Buskerud (etablert i K-sak 50/20)
* Midt-Buskerud bibliotek
* Kommuneoverlege for Sigdal, Krødsherad og Modum (utvidet i K-sak 3/20)
* Jordmortjenester for Modum og Krødsherad
* Voksenopplæring for Sigdal, Krødsherad og Modum kommuner
* Pedagogisk-psykologisk tjeneste (PPT), Modum, Sigdal og Krødsherad.

**Vertskommunesamarbeid etablert før lovfesting i kommuneloven:**

* Modum, Sigdal og Krødsherad samarbeider om forvaltning av klinisk veterinærvakt. Driftsansvaret ligger til Sigdal.

**Annet samarbeid:**

Skoleutvikling

* Samarbeid med Sigdal og Krødsherad om søknad om tilskudd til å kartlegge det spesialpedagogiske feltet i barnehager og skoler, jf. Kompetanseløftet for spesialpedagogikk og inkluderende praksis
* Regionsamarbeid med Ringerike, Hole, Sigdal og Krødsherad om etter-/videreutdanning av lærere.

Skole – næringsliv

Modum kommune samarbeider med Sigdal og Krødsherad om å utvikle bedre samarbeid mellom skole og næringsliv, kalt JA-bedrift.

Samarbeidsutvalget Ringerike sykehus

Omfatter Ringerike, Hole, Krødsherad, Sigdal, Jevnaker, Sør Aurdal, Modum og Ringerike sykehus.

Samarbeidsarena psykisk helse (SAPH)

Omfatter Modum, Sigdal, Krødsherad, Øvre Eiker kommuner, Modum Bad og Viken fylkeskommune.

Kommunale akutte døgnplasser (KAD)

I et samarbeid mellom Midt-Buskerud, Ringeriksregionen og Ringerike sykehus er det etablert akutte døgnplasser ved legevakten ved Ringerike sykehus. Det er også lokale plasser i den enkelte kommune.

Godt Vann Drammensregionen (GVD)

Forpliktende prosjektsamarbeid om lekkasjereduksjon, utslipp fra spredt bebyggelse, informasjonstiltak, brukerundersøkelser osv.

Kommunehelsesamarbeidet Vestre Viken

Kommunehelse-samarbeidet omfatter kommunene i Vestre Viken helseområde. Det samarbeides for å videreutvikle dagens helse- og omsorgstjenester, samordne tjenestene i den enkelte kommune og endre oppgavefordelingen mellom kommune og foretaket.

Arbeidet med Brukerstyrt personlig assistanse (BPA) er en del av kommunehelsesamarbeidets oppgaver. I sak 17/20 vedtok kommunestyret at Modum deltar i felles anskaffelsesprosess for ny tjenestekonsesjonsavtale for BPA sammen med 16 andre av kommunene i kommunehelsesamarbeidet.

Parkvesenet

Parkvesenet samarbeider med omkringliggende kommuner om løypekjøring.

Fritid 1-2-3

Modum kommune har i samarbeid med Sigdal og Krødsherad kommune en felles nettportal med oversikt over fritidstilbud [www.fritid123.no](http://www.fritid123.no). Det er etablert en ordning for fritidskontakter, hvor de som har behov for dette får tilbud om gruppebaserte fritidstilbud på tvers av kommunegrenser og virksomheter.

Grønt fagsenter

Grønt fagsenter ble etablert som et prosjekt over 2 år med avslutning sommeren 2020. Prosjektet har gått over til ordinær drift, og Modum ga sin tilslutning til samarbeidsavtale i kommunestyresak 18/20.

Velferdsteknologi

Velferdsteknologiprosjektet er videreført i prosjektet TITT med Øvre Eiker, Sigdal og Krødsherad.

Ring 4

Modum kommune deltar sammen med 11 kommuner og Viken fylkeskommune i et felleskap for å synliggjøre veitraseen Ring 4 som avlastningsvei rundt Oslo og for å utvikle regionene rundt Oslo sentrum.

Felles forliksråd

I sak 56/20 vedtok kommunestyret at Modum skulle bli med i et felles forliksråd med Sigdal og Krødsherad. Det nye forliksrådet trådte i kraft fra 1.1.21.

Digi Viken

Digi Viken er et strategisk partnerskap om utvikling på digitaliseringsområdet. Modum kommune vedtok å slutte seg til samarbeidet i K-sak 93/20.

# NØKKELTALL FOR MODUM

I årsmeldingen presenteres Kostra-nøkkeltall fra Statistisk sentralbyrås foreløpige publisering 15. mars 2021. Tallene må derfor leses med forbehold. Endelige Kostra-tall vil foreligge 15.06.2021.

Modum kommune ligger med sammenlignbare kommuner i gruppe 7. Gruppene er sammensatt på grunnlag av folkemengde og økonomiske rammebetingelser

Generelle nøkkeltall presenteres i dette kapitlet, mens tall knyttet til sektorene er plassert i sektorkapitlene. Flere nøkkeltall finnes på [www.ssb.no/kostra](http://www.ssb.no/kostra).

#### **Befolkningsutvikling**

Modum har 14 166 innbyggere 01.01.2020:



I 2020 har det vært en økning med 51 innbyggere. I 2020 hadde Modum et fødselsoverskudd samtidig med et innflytningsoverskudd. Den største årsaken til økning i befolkningen er innflytting i kommunen.



Kilde: www.ssb.no

Åmot har en befolkningsøkning på 40 personer i 2020. Kretsen som har størst økning er Holo. Vikersund har en økning på 17 personer. Kretsen som har størst økning er Vikersundgata. Geithus har en befolkningsnedgang på 8 personer.

**Befolkningssammensetning, prosentvis fordeling**

|  |  |  |  |  |  |  |
| --- | --- | --- | --- | --- | --- | --- |
| Aldersgruppe | Modum 2018 | Modum 2019 | Modum 2020 | Viken | Gruppe 7 | Landet |
| 0 | 0,9 | 1,0 | 0,9 | 0,9 | 1,0 | 1,0 |
| 1-5 | 5,3 | 5,0 | 4,9 | 5,5 | 5,6 | 5,4 |
| 6-15 | 11,4 | 11,6 | 11,4 | 12,6 | 12,8 | 11,9 |
| 16-18 | 3,7 | 3,2 | 3,3 | 3,7 | 3,8 | 3,5 |
| 19-24 | 6,4 | 6,3 | 6,2 | 6,7 | 7,1 | 7,5 |
| 25-66 | 55,0 | 54,9 | 54,6 | 54,8 | 53,4 | 55,0 |
| 67-79 | 12,4 | 13,1 | 13,7 | 11,4 | 12,0 | 11,4 |
| 80+ | 4,9 | 4,9 | 5,0 | 4,3 | 4,4 | 4,4 |

Modum kommune har relativt få i de yngste aldersgruppene og mange i de eldste aldersgruppene. I 2020 har det vært en økning på 0,6 prosentpoeng i aldersgruppen 67-79 år. De yngste aldersgruppene fra 0 til 15 år har en nedgang på 0,4 prosentpoeng.

**Netto driftsutgifter i prosent av totale netto driftsutgifter**

|  |  |  |  |  |  |  |
| --- | --- | --- | --- | --- | --- | --- |
| Kostra-nøkkeltall | Modum | Modum | Modum | Viken | Gruppe 7 | Landet |
|  | 2018 | 2019 | 2020 |  |  |  |
| Administrasjon | 6,9 | 6,9 | 6,9 | 7,0 | 6,0 | 6,9 |
| Barnehager | 14,4 | 14,8 | 14,2 | 15,1 | 14,9 | 14,2 |
| Grunnskole | 23,3 | 22,4 | 22,9 | 23,3 | 25,3 | 23,0 |
| Helse og omsorg | 39,9 | 41,7 | 40,4 | 37,1 | 36,2 | 37,5 |
| Sosialtjeneste | 5,6 | 5,3 | 4,8 | 5,1 | 4,4 | 5,1 |
| Barnevern | 4,2 | 3,7 | 3,2 | 3,7 | 3,7 | 3,4 |
| Vann, avløp og renovasjon (VAR) | -1,2 | -1,6 | -1,4 | -0,9 | -0,6 | -0,7 |
| Fysisk planlegging, kulturminne, natur og nærmiljø | 0,4 | 0,6 | 0,5 | 1,2 | 1,1 | 1,3 |
| Kultur | 3,9 | 3,8 | 3,5 | 3,8 | 3,5 | 4,0 |
| Kirke | 1,2 | 1,3 | 1,1 | 1,0 | 1,1 | 1,2 |
| Eiendomsforvaltning | 6,8 | 7,1 | 8,8 | 9,4 | 8,6 | 8,9 |
| Samferdsel | 2,1 | 2,3 | 2,2 | 1,7 | 1,9 | 1,8 |
| Bolig | -0,4 | -0,5 | 0,1 | 0,0 | 0,2 | 0,1 |
| Næring | 0,2 | 0,2 | 0,1 | -0,1 | 0,2 | -0,1 |
| Brann og ulykkesvern | 0,9 | 1,0 | 0,9 | 1,3 | 1,4 | 1,4 |

Andel av netto driftsutgifter på tjenesteområdene må sees i sammenheng med befolkningssammensetningen. Modum kommune har mange i de eldste aldersgruppene. Det er dermed naturlig at en høyere andel av netto driftsutgifter går til helse og omsorg enn i andre kommuner.

Størst økning i andel er på eiendomsforvaltning. Eiendomsforvaltningen ble omorganisert i 2020. Helse og omsorg har størst reduksjon.

**Administrasjon, styring og fellesutgifter i kr pr. innbygger**

|  |  |  |  |  |  |  |
| --- | --- | --- | --- | --- | --- | --- |
| *Kostra-nøkkeltall* | *Modum* | *Modum* | *Modum* | *Viken* | *Gruppe 7* | *Landet* |
|  | *2018* | *2019* | *2020* |  |  |  |
| Netto driftsutgifter | 4266 | 4180 | 4125 | 3884 | 3850 | 4282 |
| Brutto driftsutgifter | 4639 | 4640 | 4449 | 4450 | 4492 | 4848 |
| av dette politisk styring, kontroll | 340 | 460 | 509 | 404 | 509 | 514 |

Tallene inneholder driftsutgifter for administrasjon, styring og fellesutgifter, ekskl. funksjonene 170 (Premieavvik) og 180 (Diverse fellestjenester).

Modums netto driftsutgifter til administrasjon ligger lavere enn landet, men høyere enn i Viken og gruppe 7. Brutto utgifter ligger på nivå med kommunene i Viken. 4 SENTRALADMINISTRASJON

|  |
| --- |
| **Mål for sentraladministrasjonen** |
| **Tilpasning av tjenestetilbudet**  *Måleindikator: Antall elektroniske forsendelser skal økes fra 0,5 til 0,7 pr. innbygger i økonomiplanperioden 2019-2022*  *Måloppnåelse:*   |  |  |  |  | | --- | --- | --- | --- | | Digitale forsendelser | 2018 | 2019 | 2020 | | Ulike fagsystem | 0,7 | 1,0 | 1,4 | | Faktura | 0,6 | 1,1 | 1,2 | |
| **Attraktivitet og omdømme**  *Måleindikator: Antall ledige salgsklare næringstomter*  *Måloppnåelse:* Det er i dag 2 ledige kommunale tomter på Nedmarken industriområde. Private tomter kommer i tillegg. |
| **Andre områder:**  *Måleindikator: Nedgang i etatens totale sykefravær til 4 % i løpet av økonomiplanperioden 2020-2023.*  *Måloppnåelse:*   |  |  |  |  | | --- | --- | --- | --- | |  | **2018** | **2019** | **2020** | | Totalt sykefravær | 10,5 % | 5,8 % | 3,6 % | |

**Økonomi**



Regnskapet for sentraladministrasjonen viser et mindreforbruk på om lag 1,2 mill. kr.

Merforbruket innen funksjon 100 politisk styring og 180 diverse fellesutgifter skyldes økte utgifter til tapt arbeidsfortjeneste og godtgjørelse til politikere.

Mindreforbruket innen funksjon 120 administrasjon skyldes flere forhold. Ledighet i stillinger og 1 færre lærling enn budsjettert. En stilling ble også holdt vakant ved servicetorget for å finansiere rammereduksjon som følge av overføring av skatteoppkreveren til staten. Det har ikke vært avholdt hedersmerkeutdeling slik forutsatt. Det har vært lavere utgifter til lisenser og dette skyldes for det meste at det har vært budsjettert med helårseffekt.

Mindreforbruket innen 254 helse- og omsorgstjeneste skyldes at overføringen til lokallaget av pensjonistforbundet for 2. halvår ikke ble overført som følge av kansellert aktivitet grunnet pandemien.

Innenfor funksjon 392 tilskudd til tros- og livssynssamfunn er det et merforbruk på 131 000 kr. Dette skyldes endringer i medlemstall i øvrige tros- og livssynssamfunn og økt overføring til kirken. Dette gir direkte innvirkning på størrelsen på utbetalingene av tilskuddene.

**Korona-pandemien**

Pandemien har preget hele organisasjonen. Mange av etatens ansatte har hatt hjemmekontor og digitale møter og etatssamlinger har blitt gjennomført oftere.

Politiske møter har i store deler av 2020 blitt gjennomført digitalt. Møtene har blitt filmet slik at innbyggere kunne følge med på møter i ulike utvalg.

I november ble det vedtatt en lokal forskrift om smitteverntiltak for å koronasmitte. Forskriften ble senere opphevet.

Til tross for at mange har fått flere og andre oppgaver i løpet av pandemien, har produksjonen i hovedsak gått som normalt. Hedersmerkeutdelingen til personer som har arbeidet i Modum kommune i 25 år måtte imidlertid utsettes på ubestemt tid. Årlig velkomstlunsj og oppstart av lederutviklingsprogrammet ble også utsatt.

**Inkluderende arbeidsliv**

Sykefraværet for 2020 var på 3,6 %, noe som er bedre enn målet for etaten. Korona-året 2020 har trolig gitt et lavere fraværstall enn i et normalår. Korttidsfraværet er på et lavt nivå, og det tilrettelegges så langt det er mulig.

Medarbeiderundersøkelsen 10-Faktor ble gjennomført høsten 2020. Svarprosenten for etaten var høy og det vil de neste to årene bli arbeidet med tiltak.

Pr. 31.12.2020 er det to lærlinger ved sentraladministrasjonen. Dette er innen IKT-servicefag og kontor- og servicefag. Det er en ledig lærlingestilling ved IT-avdelingen.

**Administrasjon**

Ett av etatsmålene for 2020 har vært knyttet til å øke utsendelsen av elektroniske brev og faktura. Det har vært tatt i bruk flere digitale kanaler og det gir økt andel brev og faktura som sendes digitalt.

Arbeidet med overordnet planstrategi for inneværende kommunestyreperiode ble vedtatt høsten 2020 og det ble her vedtatt å revidere kommuneplanens samfunnsdel.

Økonomiavdeling

I 2020 ble det sendt ut 28 126 fakturaer fra Modum kommune. Andelen papirfaktura fortsatte å gå ned også i 2020 og er nå redusert til 16 %. I 2017 var andelen papirfaktura 54 %.

|  |  |  |  |  |
| --- | --- | --- | --- | --- |
| **Type faktura** | **2018** | **2019** | **2020** | **Endring**  **2019 - 2020** |
| Avtalegiro | 6 561 | 6 295 | 6 569 | 4,4 % |
| E-faktura/interne elektroniske faktura | 8 435 | 14 154 | 15 994 | 13,0 % |
| Papirfaktura | 14 021 | 5 497 | 4 581 | - 16,7 % |
| Digital postkasse/vipps | 214 | 1 865 | 982 | - 47,3 % |

Det er færre som vil ha fakturaen på vipps og få som bruker digital postkasse.

Alle purringer distribueres på samme måte som faktura.

I 2020 har 92 % av alle inngående fakturaer kommet inn elektronisk. Tilsvarende tall for 2017 var på 83 %. 42 % av inngående faktura er i tillegg knyttet opp mot referanser i kommunen. Det bidrar til mer automatisk behandling av faktura. Det er et mål å holde dette høye nivået også fremover.

Servicetorg, dokumentsenter, Husbankens tjenester og politisk sekretariat

Den digitale TV-aksjonen, tildelt WWF, ga et innsamlingsresultat på 412 000 kroner.

Andelen digitale forsendelser gjennom SvarUt har økt med om lag de siste årene, men antallet forsendelser som må skrives ut da mottaker ikke har, eller åpner, digital postkasse, har vært relativt stabilt det siste året. 48 % av innbyggerne over 15 år i Modum har digital postkasse.

Det kom i 2020 inn 124 søknader om startlån. Det har vært en betydelig økning i saker ettersom bankene er strenge med lån til både familier uten egenkapital og enslige med barn.Kommunen gir nå flere tilsagn med fullfinansiering enn tidligere.17 personer/familier har fått innvilget fullfinansiering gjennom startlån-ordningen. Av disse er om lag 71 % barnefamilier.

|  |  |  |  |  |  |  |
| --- | --- | --- | --- | --- | --- | --- |
| *Kostra-nøkkeltall* | *Modum 2018* | *Modum 2019* | *Modum 2020* | *Viken* | *Gruppe 7* | *Landet u/Oslo* |
| Br. dr.utg. bistand til etablering og opprettholdelse av egen bolig, pr. innb. | 235 | 264 | 146 | 209 | 139 | 224 |

Det har i 2020 blitt avlevert 200 hyllemeter med historisk arkiv. Totalt ble 640 esker flyttet til IKA Kongsberg. Dette er i hovedsak materiale fra formannskap, kommunestyre og administrativt arkiv. Arkivmaterialet vil nå i langt større grad bli tilgjengeliggjort for publikum.

Det har vært arbeidet med innføring av nytt sak-/arkivsystem. Dette innebærer planer for avslutning av dagens arkivsystem, implementering av nytt system, integrering mot andre systemer og opplæring for saksbehandlere. Fagsystemet tas i bruk i 2021.

IKT

Koronapandemien har gitt behov for økt lisensiering av programmer, både til sikkerhet ved bruk av hjemmekontor og til samhandlingsprogrammer. Dette har økt kostnadene på programlisenser og sikkerhetsløsninger.

Handlingsmålene ble i stor grad påvirket av pandemien. Dette har gitt forskyvning av enkelte mindre prosjekter, mens de store sektorovergripende prosjektene har blitt gjennomført. Blant annet ble det høsten 2020 innført en midlertidig vaktordning mot korona teststasjon.

Det har i 2020 vært arbeidet med innføring av Office 365 og to-faktor-sikkerhet med overflytting av alle brukere til skyløsning. Det har videre blitt innført av administrasjonsløsning for styring av mobile enheter og operativsystemer i skole, og et nytt saks-/arkivsystem for kommunen. Kommunen har tatt i bruk digital søknad om sosialhjelp og digitalt verktøy for smittesporing.

Det ble også innført epostadresser til alle ansatte i Modum kommune, sikkerhetstest og ROS-analyse i datanettverket.

Øvrige prosjekter har vært knyttet til ROS-analyse for IT-avdelingen og handlingsplan for og søknad til NKOM for videre bredbåndsutbygging.

Kommunikasjon

Svært mye av arbeidet har vært knyttet til håndtering av pandemien. Dette gjelder både eksternt til innbyggere, men også informasjon mot ledere og ansatte.

Saksbehandlere har gjennom året blitt fulgt opp med hensyn til godt språk. Innbyggere har også fått mulighet til å levere inn brev som de synes har vært vanskelig å forstå.

Innkjøp

Kommunen samarbeider med Øvre Eiker og Lier kommuner om felles anskaffelser.

Beredskap

Arbeidet i kriseledelsen har i 2020 vært preget av håndtering av koronapandemien. Kriseledelsen ble noe utvidet og har hatt jevnlige møter. Øvelse med Statsforvalteren knyttet til atomberedskap ble utsatt til 2021.

Folkehelse

Samarbeidsarena psykisk helse (SAPH), hvor Modum deltar sammen med kommunene Øvre Eiker, Sigdal og Krødsherad, Modum Bad og Viken fylkeskommune, har i 2020 fått 850 000 i tilskudd til folkehelseprogrammet Trygge og robuste barn. Aktivitetsnivået har i 2020 vært påvirket av korona og det er rest av tilskuddsmidlene er overført til 2021.

**Tilrettelegging og bistand for næringslivet**

En ny samarbeidsavtale med Modum Næringsråd ble underskrevet i 2020. Den definerer hvilke oppgaver næringsrådet skal utføre for kommunen. Det vises til egen årsmelding fra næringsrådet.

Kommunen som grunneier har også i år ivaretatt naboforhold og deltatt på en rekke oppmålingsforretninger. Kjøp og salg av eiendom er nærmere beskrevet under Investering.

**Den norske kirke og andre religiøse formål**

|  |  |  |  |  |  |  |
| --- | --- | --- | --- | --- | --- | --- |
| *Kostra-nøkkeltall* | *Modum 2018* | *Modum 2019* | *Modum 2020* | *Viken* | *Gruppe 7* | *Landet* |
| Brutto dr.utg. til kirke, pr. innb. | 479 | 476 | 510 | 483 | 511 | 571 |
| Brutto dr.utg. til andre tros- og livssynssamf. pr. innb. | 61 | 60 | 66 | 84 | 67 | 76 |
| Brutto dr. utg. til kirkegårder, pr. innb. | 303 | 304 | 226 | 91 | 98 | 105 |

Modum ligger om lag 21 prosent høyere enn sammenlignbare kommuner når det gjelder totale utgifter til kirke og kirkegårder.

Tilskudd til andre tros- og livssynssamfunn beregnes ut fra budsjetterte utgifter til kirken og antall medlemmer i kirken. Satsen i 2020 var har vært på 708 kr pr. medlem.

SENTRALADMINISTRASJON  
39,8 årsverk pr. 31.12.2020

# 5 UNDERVISNINGSSEKTOR

|  |
| --- |
| **Mål for undervisningssektoren** |
| **Videreutvikle et godt læringsmiljø og fortsette positiv utvikling innen læringsutbytte.**  *Måleindikator:*   * *Andelen elever som presterer på laveste nivå ved de nasjonale prøvene reduseres over tid.* * *Andelen elever som presterer på høyeste nivå ved de nasjonale prøvene økes over tid.*   *Måloppnåelse:*  Tabellen viser prosentvis andel av elever på laveste og høyeste nivå på 5., 8. og 9.trinn de fire siste årene.   |  |  |  |  |  | | --- | --- | --- | --- | --- | |  | **17/18** | **18/19** | **19/20** | **20/21** | | **5.trinn nivå 1** |  |  |  |  | | Engelsk | 23,4 | 28,8 | 31,9 | 35,1 | | Regning | 26,8 | 19,1 | 30,8 | 26,3 | | Lesing | 23,2 | 19,5 | 28,1 | 25,9 | | **5.trinn nivå 3 (Høyest)** |  |  |  |  | | Engelsk | 10,6 | 16,3 | 12,1 | 13,4 | | Regning | 21,7 | 18,4 | 16,1 | 14,6 | | Lesing | 14,5 | 16,2 | 14,4 | 23,7 | | **8.trinn nivå 1** |  |  |  |  | | Engelsk | 8,9 | 13,3 | 11,0 | 12,1 | | Regning | 11,4 | 9,1 | 8,9 | 11,3 | | Lesing | 10,5 | 12,1 | 10,8 | 7,6 | | **8.trinn nivå 5 (Høyest)** |  |  |  |  | | Engelsk | 6,3 | 7,2 | 7,7 | 5,7 | | Regning | 4,4 | 12,7 | 3,8 | 4,9 | | Lesing | 6,2 | 11,5 | 6,4 | 4,8 | | **9.trinn nivå 1** |  |  |  |  | | Regning | 5,9 | 8,9 | 4,4 | 3,9 | | Lesing | 5,1 | 7,8 | 1,9 | 7,7 | | **9.trinn nivå 5 (Høyest)** |  |  |  |  | | Regning | 10,4 | 16,3 | 17,0 | 14,3 | | Lesing | 13 | 12,7 | 20,3 | 14,7 |   *Måleindikator:*   * *Elevers grunnskolepoeng (karaktersummen ved grunnskolens avslutning) viser en positiv utvikling over tid*   *Måloppnåelse:* Grunnskolepoeng varierer fra år til år, men over tid vises en positiv trend i Modumskolen.   |  |  |  |  |  |  | | --- | --- | --- | --- | --- | --- | |  | **15-16** | **16-17** | **17/18** | **18/19** | **19/20** | | Modum | 39,3 | 40,7 | 42,3 | 40,3 | 42,0 | | Nasjonalt | 41,1 | 41,4 | 41,8 | 42,0 | 43,2 |   *Måleindikator:*   * *Andelen elever som trives, opplever mestring og medvirkning (målt i Elevundersøkelsen) økes over tid.*   *Måloppnåelse:* Tallene i tabellen viser at Modumskolen opplever stabilitet knyttet til mestring og motivasjon blant elevene. Det arbeides med disse faktorene gjennom blant annet fokus på god klasseledelse og godt samarbeid med foreldre/foresatte.   |  |  |  |  | | --- | --- | --- | --- | | Skoleåret | 18-19 | 19-20 | 20-21 | | 1.1 Motivasjon | 3,86 | 3,77 | 3,75 | | 1.2 Innsats | 4,17 | 4,07 | 4,05 | | 1.3 Mestring | 4,00 | 3,94 | 3,98 | | 1.4 Faglig utfordring | 4,07 | 4,11 | 4,06 |   *Måleindikator:*   * *Ingen elever opplever mobbing (målt i Elevundersøkelsen)*   *Måloppnåelse:*  I Modumskolen er det høy trivsel og trygghet blant de aller fleste elever, men det er fortsatt elever som opplever mobbing i skolehverdagen. Det er en prioritert oppgave ved alle skoler og barnehager å forhindre at elever opplever mobbing.   | Skoleår: | 18-19 | 19-20 | 20-21 | | --- | --- | --- | --- | | 2.1 Trivsel | 4,28 | 4,22 | 4,26 | | 2.2 Trygt miljø | 4,20 | 4,14 | 4,18 | | 2.5 Mobbing blant elever | 4,69 | 4,71 | 4,71 | | 2.6 Digital mobbing | 4,85 | 4,86 | 4,83 | | 2.7 Mobbing fra voksne | 4,94 | 4,93 | 4,94 | |
| **Modumbarnehagene bygger kompetanse for livsmestring**  *Måleindikator:*   * *Det skal gjennom Foreldreundersøkelsen, være stabilt høy tilfredshet ved tre hovedområder; relasjoner, barns trivsel og generell tilfredshet.*   *Måloppnåelse:* Modum kommunes barnehager skal etter planen gjennomføre foreldreundersøkelser annen hvert år. Foreldreundersøkelsen er utsatt til 2021 på grunn av en utfordrende situasjon i barnehagen med pandemi. Barnehagene gjennomfører foreldresamtaler og barnesamtaler minst to ganger i året.  *Måleindikator:*   * *Det skal ikke oppleves krenkelser eller mobbing Modumbarnehagene.*   *Måloppnåelse:* Trygt og godt barnehagemiljø var tema på felles fagdag for de kommunale barnehagene våren 2020. Det har vært et gjennomgående tema i høst for å forbedre nytt lovverk fra 1.januar 2021. Revidering av plan for å sikre barna et trygt og godt miljø ble påbegynt høsten 2020 og avsluttes mars 2021.  *Måleindikator:*   * *Barnehagetilbudet er så godt at færre barn har behov for spesialpedagogisk hjelp.*   *Måloppnåelse:* Modum kommune har en andel barn med vedtak om spesialpedagogisk hjelp på 4,2 %. Landsgjennomsnittet er på 4,0 %. Dette er et utfordrende område som det arbeides videre med via en langsiktig satsning fra 0 – 16 år.  *Måleindikator:*   * *Deltagelse i Modumbarnehagene øker over tid.*   *Måloppnåelse:*  Andelen barn med plass har økt over tid til 92,0 % i 2019. Modum kommune nærmer seg landsgjennomsnittet på 92,4 % i 2019. I 2020 har vi sett en nedgang til 90,7 % samtidig som landsgjennomsnittet øker til 92,9 %. |
| **Det generelle sykefraværet i undervisningsetaten går ned fra 7,5% i 2018 til under 7%.**    *Måleindikator:*   * Nedgang i etatens totale sykefravær til 7,0 prosent   *Måloppnåelse:*  2020 ble et krevende år med tanke på sykefravær. Fraværet endte totalt på 8,0 prosent, noe som er for høyt. Det er betydelig forbedring i forhold til 2019 da fraværet var på 9 %. |

**Økonomi**



Etatens regnskap viser et totalt merforbruk på om lag 2,1 millioner kroner. Dette er i hovedsak knyttet til kostnader både i grunnskole og barnehageområdet. 2020 har vært et år med søkelys på stabil drift med god kvalitet for barn og ansatte til tross for pandemisituasjonen.

**Inkluderende arbeidsliv**

Undervisningsetaten har også gjennom 2020 arbeidet med nærvær som tema i skoler og barnehager. Dette i nært samarbeid med NAV arbeidslivssenter. Sammenlignet med 2019 er både kort- og langtidsfravær redusert.

Det arbeides systematisk med oppfølging av sykemeldte og med arbeidsmiljøtiltak. Det er i 2020 utarbeidet veiledere for oppfølging av sykefravær, samt arbeid med arbeidsmiljøskapende tiltak. I tillegg har arbeidet vært tema på de aller fleste ledermøter i etaten. Dette arbeidet vil fortsette inn i 2021.

**Førskole**

Barnehagene i Modum opplevde et helt annerledes år enn det som var forventet. Pandemien har medført store begrensinger i forhold til arbeid med utvikling og profesjonsfelleskap. Våren og sommer 2020 gikk med til å gi barna så gode hverdager som mulig i små kohorter.

Pandemien medførte en betydelig digital utvikling der barnehagene nå benytter digitale verktøy til samarbeid og kommunikasjon på en helt ny måte. I en utfordrende tid har barnehagen greid å holde faglig fokus. Styringsdokument *Kompetanse for livsmestring* ligger til grunn for arbeidet. Høsten 2020 har fokuset blitt dreid mot implementering av nytt lovverk som handler om at alle barn har rett til et trygt og godt barnehagemiljø.

|  |  |  |  |  |  |
| --- | --- | --- | --- | --- | --- |
| **Tall barn pr. 15.12.** | **2016** | **2017** | **2018** | **2019** | **2020** |
| Antall barn totalt (0-6) år | 678 | 666 | 659 | 648 | 630 |
| Kommunal | 377 | 366 | 356 | 339 | 332 |
| Ikke- kommunal | 301 | 300 | 303 | 309 | 298 |

|  |  |  |  |  |  |  |
| --- | --- | --- | --- | --- | --- | --- |
| *Kostra-nøkkeltall* | Modum 2018 | Modum 2019 | Modum  2020 | Viken | Gruppe 7 | Landet |
| Andel barn 1-5 år med barnehageplass | 90,2 | 92,0 | 90,7 | 91,9 | 92,3 | 92,9 |
| Andel barn i kommunale barnehager i forhold til alle barn i barnehage | 54,0 | 52,3 | 52,7 | 44,1 | 54,4 | 48,9 |
| Netto driftsutgifter barnehager, per innbygger 1-5 år (kr) | 160 127 | 177 887 | 178 608 | 164 420 | 160 286 | 164 420 |
| Brutto driftsutgifter til kommunale barnehager per oppholdstime | 63,2 | 62,3 | 62,0 | 60,3 | 58,5 | 60,6 |

Andelen barn med plass økte over tid fram til 92,0 % i 2019, men har hatt en nedgang i 2020 til 90,7 %. I gruppen barn fra 3-5 år er andelen 95,9 % i 2020. Modum kommune samarbeider med helsestasjonen for å øke andelen barn som benytter barnehagene.

Kommunale barnehager

Hovedfokuset for barnehagene har vært å opprettholde driften. Modum kommune har gitt innbyggerne et heldagstilbud med krevende smitteverntiltak som har krevd ekstra personale. Det har også medført økte utgifter i form av utstyr for å ivareta smittevern.

Synkende barnetall for 2020 har gitt svikt i brukerbetalingen. Dette ble en økende tendens høsten 2020. De kommunale barnehagenes kapasitet ble justert ned ut fra innbyggernes behov høsten 2020.

Tilskudd til private barnehager

Det er et merforbruk på kompensasjon for redusert foreldrebetaling til de private barnehagene.

Det er kommunens utgifter i egne kommunale barnehager to år før tilskuddsåret som er beregningsgrunnlaget for driftstilskuddet til de private barnehagene. Driftstilskuddet for de private barnehagene i 2020 var i tråd med budsjettet. De uforutsette kostnader på området er knyttet til tilskudd for redusert oppholdsbetaling. Alle private barnehager fikk ekstra tilskudd for tapte inntekter i den perioden barnehagene var stengt våren 2020. I tillegg kompenseres de private barnehagenes tapte inntekter gjeldende vedtak om redusert foreldrebetaling og søskenmoderasjon. Totalt er kostnaden knyttet til redusert foreldrebetaling i kommunale og private barnehager på om lag 1,9 millioner kr i 2020.

Tabellene under viser satsen for driftstilskudd for Modum kommune og nasjonalt over tid.

|  |  |  |  |  |  |
| --- | --- | --- | --- | --- | --- |
| **Kommunal sats** | **2016** | **2017** | **2018** | **2019** | **2020** |
| 0 – 2 år | 196 335 | 198 662 | 210 159 | 225 264 | 229 276 |
| 3 – 6 år | 95 174 | 95 915 | 101 232 | 109 254 | 111 081 |
| **Nasjonal sats** |  |  |  |  |  |
| 0-2 år | 196 200 | 199 800 | 209 200 | 219 400 | 231 600 |
| 3 – 6 år | 94 700 | 96 300 | 100 600 | 105 700 | 111 800 |

Styrket tilbud for førskolebarn

Det er utfordrende å dimensjonere tilbudet som er knyttet til barns rettigheter for spesialpedagogisk hjelp og tilrettelegging i barnehagen. PPT er sakkyndig instans som kommer med en tilrådning. Barnets beste skal være førende for vedtakene om hjelp som fattes. Tilsyn fra Statsforvalteren i Viken om saksbehandling og vedtak innenfor området, medførte ingen avvik eller merknader for Modum kommune. Merforbruket for 2020 omhandler flere barn med omfattende behov som har fått innvilget utsatt skolestart.

**Grunnskole**    
I 2020 har pandemien i stor grad påvirket grunnskolen i Modum. Skolesektoren var forholdsvis godt utstyrt med digitalt utstyr, og hjemmeundervisningen kom raskt godt i gang. Pandemien påvirket særlig skoletilbudet fra mars til juni og fra november og ut året, og ungdomsskoleelevene har hatt lengre perioder med en kombinasjon av hjemmeundervisning og undervisning på skolen.

Skolene har også i 2020 hatt stort fokus på trivsel og sosial kompetanse. Det er utfordringer knyttet til enkelte trinn ved noen skoler, men disse følges opp både av skolene selv og med ekstern hjelp. Det er arbeides fremdeles med AART (arbeid med sosial kompetanse) i barnetrinn og MOT i ungdomstrinn. Buskerud skole og Vikersund skole hadde revisjon av arbeidet med det psykososiale skolemiljøet, og anbefalingene i revisjonen følges opp av skolene og undervisningskontoret.

|  |  |  |  |  |  |
| --- | --- | --- | --- | --- | --- |
| ***ELEVTALL I MODUM*** | **2016/2017** | **2017/2018** | **2018/2019** | **2019/2020** | **2020/2021** |
|  | Pr. 01.10.16 | Pr.01.10.17 | Pr. 01.10.18 | Pr. 01.10.19 | Pr. 01.10.2020 |
| Buskerud skole | 154 | 147 | 143 | 148 | 156 |
| Enger skole | 201 | 208 | 214 | 221 | 225 |
| Stalsberg skole | 225 | 240 | 250 | 246 | 248 |
| Sysle skole | 154 | 158 | 139 | 133 | 147 |
| Vikersund skole | 340 | 333 | 344 | 338 | 318 |
| Nordre Modum u.skole | 224 | 226 | 245 | 260 | 267 |
| Søndre Modum u.skole | 228 | 242 | 238 | 239 | 224 |
| **Sum** | **1 526** | **1 554** | **1 583** | **1 585** | **1585** |

Elevtallet viser et stabilt elevtall fra forrige skoleår etter en økning over de siste årene. Det er noe svingninger ved de enkelte skolene.

Grunnskolen hadde i 2020 et merforbruk på 1,3 millioner kroner. Det var i 2020 et merforbruk ved to av barneskolene og en ungdomsskole, og det er iverksatt tiltak for å justere ned driften for å ta inn avviket.

|  |  |  |  |  |  |  |
| --- | --- | --- | --- | --- | --- | --- |
| Kostra-nøkkeltall | Modum 2018 | Modum 2019 | Modum  2020 | Viken | Gruppe 7 | Landet |
| Netto driftsutgifter til grunnskolesektor  (202, 215, 222, 223) per innb. 6-15 år | 111 230 | 111 022 | 118 442 | 109 178 | 114 752 | 116 610 |
| Andel elever med spesialundervisning(%) | 8,6 | 8,9 | 10,0 | 7,2 | 7,3 | 7,8 |
| Gruppestørrelse 2 (antall) | 17,6 | 16,6 | 16,0 | 16,8 | 16,0 | 15,7 |
| Gjennomsnittlig grunnskolepoeng (antall) | 42,3 | 40,4 | 42,0 | 43,3 | 42,2 | 43,2 |

Netto driftsutgifter per innbygger i alderen 6-15 år til grunnskole er noe høyere sett i forhold til gjennomsnitt i Viken og landsgjennomsnitt. Det er kostnader til skolebygg og skoleskyss som utgjør forskjellen.

Andelen elever med spesialundervisning ligger langt høyere enn både snittet i Viken, gruppe 7 og landsgjennomsnittet. Dette bidrar til høyt press på skolenes budsjetter. Målt i gruppestørrelse 2, som er antall elever per lærer utenom spesialundervisning og særskilt norskundervisning, ligger Modum kommune likt med gruppe 7, og litt høyere enn landsgjennomsnittet.

**Skolebygg**

Arbeidet med mulighetsstudier for Stalsberg skole og Vikersund skole ble avsluttet i 2020, og det ble vedtatt at administrasjonen skal jobbe videre med planene for ombygging av Vikersund skole. Det ble også gjort vedtak om at det skal utredes ny trafikkløsning for trafikk til/fra skolen samt idrettshall i tilknytning til skolen.

Det ble gjort vedtak om å igangsette utredning av mulig ny barneskole i Åmot, og rapport fra arbeidet vil foreligge i løpet av 2021.

Skolefritidsordning (SFO)

|  |  |  |  |  |  |  |
| --- | --- | --- | --- | --- | --- | --- |
| Kostra-nøkkeltall | Modum 2018 | Modum 2019 | Modum  2020 | Viken | Gruppe 7 | Landet |
| Andel innbyggere 6-9 år i kommunal SFO, prosent | 55,5 | 54,6 | 55,5 | 58,6 | 48,8 | 53,0 |
| Korrigerte brutto driftsutgifter til skolefritidsordning, per komm. bruker | 30 003 | 28 064 | 25 662 | 31 506 | 30 049 | 31 394 |

Andelen som benytter seg av tilbudet er stabilt rundt 55% av elevene i 1.-4. klasse, noe som er over landsgjennomsnittet. Modum kommune har lave driftsutgifter til SFO sammenlignet med sammenlignbare kommuner og landsgjennomsnitt. Det er noe lavere inntekter enn budsjettert i 2019, men samlet har tjenesten et mindreforbruk på 286 000 kroner.

Voksenopplæringen

Voksenopplæringen har hatt et krevende år i 2020 med nedbemanningsprosesser for bedre å tilpasse drift til antall deltagere. Det er en generell nedgang i antall bosatte flyktninger og i tillegg en stopp i forbindelse med pandemien. Det har de siste årene vært store svingninger i antall deltagere ved Voksenopplæringen. Under vises oversikten over antall deltagere de fem siste årene:

|  |  |  |  |  |  |
| --- | --- | --- | --- | --- | --- |
|  | 2016 | 2017 | 2018 | 2019 | 2020 |
| **Deltakere i voksenopplæring (språk)** | 99 | 103 | 70 | 77 | 58 |
| **Deltakere i grunnskoleopplæring for voksne** | 74 | 82 | 49 | 53 | 36 |
| **Deltakere i spesialundervisning for voksne** | 25 | 21 | 21 | 24 | 22 |

UNDERVISNINGSETATEN

348,7 årsverk pr. 31.12.20

# 6 HELSE- OG SOSIALSEKTOR

|  |
| --- |
| **Mål for helse- og sosialsektoren** |
| **Sikre at brukere/pasienter er på rett omsorgsnivå og får tilpassede tjenester.**  *Måleindikator:*   * *Nødvendige revurderinger blir gjennomført, årlig gjennomgang.*   *Måloppnåelse:*   * Revidering av omfattende vedtak er i stor grad gjennomført. * Tjenestene har aktivt initiert revurderinger * Det er jevnlige samarbeidsmøter i deler av tjenesten. * Økt grad av tidsavgrenset vedtak/ dato for revurdering av vedtak, gjelder blant annet fritidskontaktordningen. |
| **Økt satsing rus/psykisk helsevern**  *Måleindikator: Modum kommune skal være på gjennomsnitt i Buskerud når det gjelder antall innleggelser i 2. linjetjenesten.*  *Måloppnåelse:*   * Samarbeid med spesialisthelsetjenesten (FACT-team) har ført til at 17 personer med alvorlig psykisk lidelse, har fått hjelp i kommunen. * Ruspolitisk handlingsplan er revidert, legges frem til politisk behandling vår 2021. * Åpent hus, ukentlig tilbud til personer i aktiv rus. * Modum kommune har over tid vært på gjennomsnitt i Buskerud når det gjelder antall innleggelser i 2.linjetjenesten. Det foreligger ikke tall for Buskerud for 2020.  |  |  |  |  |  | | --- | --- | --- | --- | --- | |  | **2016** | **2017** | **2018** | **2019** | | Antall innleggelser rus/psykisk helse, Modum | 61 | 55 | 51 | 58 | |
| **Tidligere innsats barn og ungdom**  *Måleindikator:*   * *Andel unge 18-24 år som mottar sosialhjelp på NAV skal være under 5 prosent.* * *Flere barn får forebyggende tiltak fra helsestasjon og barneverntjenesten.* * *Færre barn har behov for plassering utenfor hjemmet.*   *Måloppnåelse:*   * Andel unge 18-24 år som mottar sosialhjelp.  |  |  |  |  |  | | --- | --- | --- | --- | --- | |  | **2017** | **2018** | **2019** | **2020** | | Ant. unge mottakere øk. sosialhjelp, Modum | 5% | 7,1% | 7,1% | 6,7% |  * Det er gjennomført 4 kurs etter modellen «Foreldrestøttende tiltak». * Barn i Modum med behov for plassering i annen omsorgstjeneste er redusert.  |  |  |  |  |  | | --- | --- | --- | --- | --- | |  | **2017** | **2018** | **2019** | **2020** | | Ant. plasserte barn | 59 | 52 | 49 | 43 |  * Det er lagt planer for samordnet tilbud til hjemmeboende barn, gjennomføring er utsatt. * Det er utviklet ny samhandlingsmodell og handlingsveileder for bedre tverretatlig innsats. Hensikt å oppdage og gi hjelp til sårbare barn og unge. * 6 ungdommer fikk sommerjobb gjennom Sommerjobbtiltaket. |
| **Egenmestring og økt trivsel**  *Måleindikator:* *Stabilisere andel hjemmeboende eldre over 80 år på over 85 prosent.*  *Måloppnåelse:*   |  |  |  |  |  | | --- | --- | --- | --- | --- | |  | **2017** | **2018** | **2019** | **2020** | | Andel hjemmeboende eldre over 80 år (%) | 92,3 | 87 | 88,7 | 89 | |
| **Andre områder:**  *Måleindikator: Sykefraværet i helse og sosial reduseres fra 8,8 % i 2018 til totalt 7 % i løpet av økonomiplanperioden 2020—2023.*  *Måloppnåelse:* Helse- og sosialetaten hadde i 2020 et sykefravær på 9,1 prosent. Dette er en økning på 1,2 prosentpoeng sammenlignet med 2019. Resultatet må ses i lys av økt fravær pga pandemien samt at 2019 var et år med lavt sykefravær. |

**Økonomi**



Etaten har et merforbruk på 4,7 mill. kr i 2020. Merforbruket er hovedsakelig knyttet til helse- og omsorgstjenester til hjemmeboende, særlig innenfor tun funksjonshemmede. Det er også et merforbruk innen institusjonsdrift selv om Modumheimen har hatt en avdeling uten drift store deler av året. Dagsenterdrift har vært veldig redusert. Bemanningen her har blitt benyttet inne på Modumheimen. Det er et mindreforbruk innen barnevern. Dette gjelder særlig utgifter til plassering av barn utenfor hjemmet. Annet forebyggende helsearbeid har et mindreforbruk på nærmere 3 mill. kr.

**Korona**

Helse og sosialetaten startet arbeidet med kontinuitetsplanlegging i mars. Det var i starten stor usikkerhet om hvordan situasjonen ville bli. Det ble utarbeidet planer for beredskapsturnus.

Helsestasjonspersonell ble etter nedstengningen 12. mars ansvarlig for å bemanne koronatelefon og drive smitteoppfølging.  Kommuneoverlegen fulgte smittesituasjonen tett gjennom hele året både med informasjon og faglig oppfølging av den enkelte og på systemnivå.

Statlig regelverk og anbefalinger endret seg ofte, av og til daglig. Dette har medført behov for organisering av ordinært smitteverntilpasset tjenestetilbud og satt store krav til fleksibilitet og innsats blant ansatte. Det ble etablert et strukturert og systematisk informasjonsarbeid for innbyggere- via kommunens nettsider og sosiale medier.

Kommunal koronateststasjon med eget personell (6,61 årsverk) ble åpnet i oktober. Den testet 1929 personer i 2020. Det har vært kontinuerlig tett oppfølging av smittesituasjonen basert på TISK-strategien (testing- isolasjon-smittesporing-karantene). Per 22.03.2021 er det i Modum meldt 168 tilfeller av korona (FHI). Det har vært et utbrudd av korona på Modumheimen. Ved berørt avdeling har ansatte benyttet fullt smittevernutstyr 24 timer i døgnet i 8 uker. Presset var stort, spesielt de fire første ukene. Å utføre arbeidsoppgaver iført smittevernutstyr er krevende.

Det har vært tilfeller hvor ansatte har vært smittet eller satt i karantene, uten at dette har ført til smitteutbrudd blant brukere eller beboere. Pandemien har ført til restriksjoner til ulempe for brukere og pårørende, som for eksempel redusert mulighet for fysiske besøk. Alternative måter å kommunisere på har vært tatt i bruk.

Pandemien har ført til betydelig merarbeid. Ansatte har måttet tilpasse seg den nye situasjonen raskt. I 2020 har hensyn til smittevern gått foran. Belastningen har for enkeltansatte vært stor, også mentalt. Arbeidssituasjonen inkludert hensynet til privatliv og mulig smitte, har vært krevende.

**Inkluderende arbeidsliv**

Helse- og sosialetaten hadde i 2020 et sykefravær på 9,1%, en økning på 1,2 prosentpoeng sammenlignet med 2019. Det er legemeldt fravær som utgjør den største delen 6,8% (6,1% i 2019) korttidsfravær 2,3% (1,8% i 2019).

Sykefraværet viser store variasjoner innenfor virksomheter/avdelinger.

En del av økningen i sykefravær skyldes koronasituasjonen.

**Kompetanse**

Det er utarbeidet langsiktige og kortsiktige handlingsplaner på etatsnivå og virksomhetsnivå. Satsingsområdene har vært master i avansert klinisk sykepleie.

På grunn av koronasituasjonen i 2020 har det vært svært begrenset med internundervisning. Mye av undervisningen har foregått digitalt.

|  |  |
| --- | --- |
| Lærlinger | 12 |
| Videreutd.av helsefagarb. på fagskole | 4 |
| Videreutdanning av høgskoleutd. på høgskole | 16 |
| Masterutdanning | 5 |

**Tilskuddsmidler 2020**

|  |  |  |
| --- | --- | --- |
| Prosjekt |  | Beløp |
| 110630 | Rask psykisk helsehjelp | 832 580 |
| 131260 | SESAM-psykisk helse | 375 000 |
| 131650 | Helsestasjon og skolehelsetjeneste | 3 165 347 |
| 131770 | Foreldrestøttende tiltak- en helhetlig satsing på oppvekst | 200 000 |
| 131900 | Ung integrering | 610 000 |
| 131945 | Tilskudd regionalt innovasjonsprogram Fritid 123 | 350 000 |
| 131965 | Erfaringskonsulent rus | 550 000 |
| 131981 | Implementering BTI | 400 000 |
| 131985 | BUA Modum | 200 000 |
| 132099 | Læringsnettverk BTV 2020/2021 | 600 000 |
| 132101 | SAPH-folkehelse | 850 000 |
| 132210 | Økonomisk veiledningstjeneste NAV | 478 651 |
| 132220 | Aktivitet hjemmeboende | 192 500 |
| 132040 | BUFDIR Sammen for barn | 103 250 |
| 310030 | Video FYS | 1 121 766 |
|  | **Sum** | **10 029 094** |

**Kommunehelsetjenesten**

|  |  |  |  |  |  |  |
| --- | --- | --- | --- | --- | --- | --- |
| *Kostra nøkkeltall* | *Modum*  *2018* | *Modum*  *2019* | *Modum*  *2020* | *Viken* | *Gruppe 7* | *Landet* |
| Legeårsverk pr 10 000 innb. | 10,7 | 10,7 | 10,7 | 10,4 | 11,2 | 11,2 |
| Årsverk fysioterapi pr 10 000 innb. | 11,0 | 11,5 | 9,2 | 9,1 | 9,1 | 9,6 |

# **Frisklivssentralen**

Kurstilbud og oppfølging ble tilpasset den nye situasjonen med korona. Evalueringer viste at mange er fornøyd med digitale tilbud. Pilotprosjekt i Vestre Viken HF med tilbud om gratis legemidler og oppfølging for røykeslutt startet i september. I Modum har flere enn 120 personer benyttet tilbudet hittil. Forskningsprosjekt ved NTNU har undersøkt endringer i helserelatert adferd blant deltakere ved frisklivssentraler. Over 100 personer fra Modum har deltatt i studien. Hovedfunn er at deltakernes helserelaterte livskvalitet ble betydelig forbedret, også 15 mnd. etter.

Frisklivssentralen bidrar i utvikling og gjennomføring av tilbud i regi av andre tjenester. Ansatte fra over 25 kommuner har deltatt på digital fagdag og hospitering. Modum er en del av Helsedirektoratets Utviklingssenter og ansvarlig for nasjonal Idebank for frisklivssentraler.

Tverretatlig samarbeid barn og unge

Det er utviklet en ny samhandlingsmodell som beskriver samhandling på tre nivåer; overordnet nivå, tjenestenivå og på individnivå med Handlingsveileder for bedre tverretatlig innsats (BTI). Det er mottatt midler fra Barne- og ungdomsdirektoratet til implementering av modellen. Familiens Hus blir sentralt i implementering av samhandlingsmodellen på tjenestenivå og for koordinering av tiltak i hjelpetjenestene. Familiens hus er vedtatt etablert og det arbeides med å samle tjenestene.

Stadig flere benytter BUA utlånssentral, det er nå over 800 registrerte låntakere. Det ble også i år gitt tilbud til unge på videregående skole om sommerjobb gjennom Sommerjobbtiltaket. Evaluering viser at Sommerjobbtiltaket har gitt varig jobbmulighet. Det har vært en økning i antall familier som har fått økonomisk og sosialfaglig veiledning. Ferietiltak for sårbare familier ble gjennomført. Nettsiden fritid123 er optimalisert. Flere skoler jobber systematisk med fritid og nettsiden med oversikt over alle fritidsaktiviteter,- benyttes i møte med barn og foreldre. Erfaring viser at flere finner aktiviteter som passer. Det er stor interesse fra andre kommuner for nettsiden. Flere andre kommuner har tatt i bruk løsningen som er utviklet i Modum.

**Forebyggende enhet**

Helsestasjon

Mange gravide, barn og unge har på grunn av koronarestriksjoner hatt bruk for ekstra oppfølging av psykisk helse. Skolehelsetjenesten er utvidet med ett årsverk. Til styrking av tjenesten har Helsedirektoratet bevilget 3 500 000 kr. Tilskuddet finansierer 4,6 av totalt 22,2 årsverk. Modum og Øvre Eiker samarbeider om sorggrupper for barn i barneskolealder. Tjenesten er NBO-sertifisert (Newborn behaviour observation).

Smittevern og korona

Personell har fra mars 2020 bidratt med etablering og drift av koronatelefon og smittesporing. Dette arbeidet har i stor grad påvirket ressursbruken og arbeidet ved helsestasjonen.

Rask psykisk helsehjelp (rph)

Rask psykisk helsehjelp har hatt 274 henvendelser i 2020 hvorav 127 er nye, inkludert 8 fra Sigdal. Etter vårens koronanedstenging har det vært en markant økning av henvendelser og av mer alvorlig grad. Flere kurstilbud har blitt digitale, flere har fått telefonveiledning. Rph bidrar som en av 14 kommuner i forskning om mestringsverktøy for psykisk helse med «Assistert selvhjelp».

Fysioterapitjenestenhar startet opp prosjekt VideoFys i samarbeid med Sintef, andre kommuner og spesialisthelsetjenesten. Fysioterapeutene har også startet opp av drop-in tilbud til ungdom. Hjelpemiddelteknikere har startet et samarbeid med NAV Hjelpemiddelsentral om fjernprogrammering.

### NAV Modum

|  |  |  |  |  |  |  |
| --- | --- | --- | --- | --- | --- | --- |
| *Kostra nøkkeltall* | *Modum* | *Modum* | *Modum* | *Viken* | *Gruppe 7* | *Landet* |
|  | *2018* | *2019* | *2020* |  |  |  |
| Andelen sosialhjelpsmottakere i alderen 25-66 år, av innbyggerne 25-66 år | 3,8 | 4,6 | 4,3 | 3,3 | 3,0 | 3,5 |
| Brutto driftsutgifter til økonomisk sosialhjelp pr. mottaker | 44 496 | 44 274 | 52 637 | 56 637 | 47 362 | 50 882 |
| Sosialhjelpsmottakere med stønad i 6 måneder eller mer | 173 | 213 | 189 |  |  |  |
| Andel mottakere med sosialhjelp som hovedinntektskilde | 27,9 | 27,6 | 30,7 | 41,1 | 37,5 | 39,7 |

NAV har i 2020 hatt et stabilt antall søknader om sosialhjelp sammenlignet med tidligere år. En kan til tross for Korona, og et økt antall søknader fra personer som ble rammet av permitteringer og oppsigelser, ikke se noen stor økning verken i antallet søknader eller utbetalinger. Se tabell nedenfor. Enkelte utgifter til økonomisk sosialhjelp har allikevel økt. Årsaker til dette er flere, blant annet høyere bolig- og strømpriser.

Slik ser utviklingen i antall mottakere av økonomisk sosialhjelp, inkl. kvalifiseringsprogram ut i 2020:

NAV søkte og fikk innvilget korona-tilskudd på 478 651 kr. Tilskuddsordningen skal støtte omstilling og nye arbeidsmåter for å håndtere et forventet økt behov for sosiale tjenester og tiltak i kommunene etter lov om sosiale tjenester i arbeids- og velferdsforvaltningen som følge av konsekvenser av utbrudd av korona. NAV har hatt en stor økning av henvendelser fra personer som trenger råd og veiledning på økonomi, gjeld og forvaltning som følge av den vanskelige situasjonen. Pengene brukes derfor på tilsetting av en veileder som skal drive oppfølging, samarbeide med Frisklivssentralen om økonomikurs og opplæring internt i NAV-kontoret og kommunen.

Antall arbeidsledige er nærmest doblet i 2020, og den største andelen er mellom 30 og 39 år.

NAV Modum startet også prosessen mot et mulig vertskommunesamarbeid sammen med Sigdal og Krødsherad i 2020, med mål om sammenslåing juni 2021.

**Flyktningetjenesten**

Kommunestyret vedtok i 2019 at Modum kommune imøtekommer IMDi sin anmodning om å bosette 18 flyktninger. Grunnet pandemien i 2020 ble denne anmodningen senere nedjustert til 11, jf. brev fra IMDi datert 02.09.20. Modum kommune endte opp med å kun bosette 7 personer.

9 personer avsluttet introduksjonsprogrammet i 2020. 67% ble kvalifisert til utdanning eller arbeid i 2020. IMDi teller ikke grunnskoleutdanning som måloppnåelse. Tar vi allikevel med grunnskole som grunnlag for måloppnåelse ender vi opp på hele 89%. Landsgjennomsnittet ligger foreløpig på 50% måloppnåelse, men er tall som kan bli justert etter hvert som kommunene legger inn riktige tall i NIR.

Ved utgangen av 2020 hadde vi 22 aktive på introduksjonsprogrammet. Inkluderer vi de som hadde fødselspermisjon ender vi opp på 26 personer. Til sammenligning var det i 2019 30 aktive i introduksjonsprogrammet ved utgangen av året.

Det har vært økt bruk av Ringerike karrieresenter. Det er startet ulike lokale kurs og prosjekter for å få økt aktivitet blant flyktningene. I 2020 utdannet vi to ICDP-veiledere for foreldrekurs (International child development program). En person har arabisk som morsmål, som er et krav for å kunne tilby denne type ICDP.

**Midt-Buskerud barneverntjeneste**

|  |  |  |  |  |  |  |
| --- | --- | --- | --- | --- | --- | --- |
| *Kostra nøkkeltall* | *Modum*  *2018* | *Modum*  *2019* | *Modum*  *2020* | *Viken* | *Gruppe 7* | *Landet* |
| Netto dr.utg.pr.innb. 0-17 år | 12 200 | 11 269 | 10 015 | 10 185 | 10 099 | 10 410 |
| Netto dr.utg. pr. barnevernsklient | 135 744 | 111 842 | 98 717 | 131 701 | 128 704 | 133 267 |
| Andel 0-17 år med undersøkelse | 4,9 | 6,1 | 6,3 | 4,7 | 4,5 | 4,6 |
| \*Andel 0-22 år med barnevernstiltak | 4,5 | 4,6 | 4,8 | 3,6 | 4,0 | 3,7 |
| Brutto dr. utg. |  |  |  |  |  |  |
| - barnevernstjeneste pr.reg. barn (244) | 45 740 | 44 559 | 32 251 | 52 247 | 50 088 | 56 207 |
| -barneverntiltak i familie pr barn (251) | 39 596 | 38 140 | 54 794 | 46 211 | 40 157 | 44 521 |
| -barneverntiltak utenf. familie pr barn (252) | 417 803 | 418 862 | 342 850 | 453 086 | 410 596 | 433 312 |

Kostra-tallene viser tjenestens langsiktige målsetning om satsning på et bredt tilbud av hjelpetiltak (251). På samme tid har antall omsorgsplasseringer og kostnader per plassering hatt nedgang (252). Tjenesten har langt lavere driftsutgifter per barn enn landet. Langt flere undersøkelser og saker enn landssnittet som tilsier effektiv drift (244).

Fra 2020 har tjenesten fått midler til SkoleLOS prosjekt, ett treårig prosjekt som er interkommunalt og med tett samarbeid med PPT, helsestasjonen med flere. SkoleLOS på 1,2 årsverk er et tilbud for alle barn og unge i målgruppa, uavhengig av barneverntjenestens tiltak. SkoleLOS prosjektet kan vise til svært gode resultater, høy måloppnåelse hvor barn som har vært langvarig fraværende fra skole er tilbake i skole på fulltid.

Fristbrudd i undersøkelsessaker er fortsatt svært lavt. Barneverntjenesten erfarer høye meldingstall for 2020, og at pandemien er årsak til økningen. Videre erfarer tjenesten en økning i meldinger fra privatpersoner, foreldrene selv, barna selv, i motsetning til et normalår hvor offentlige instanser er den hyppigste melder.

Barneverntjenesten rigger seg for barnevernreformen 2022 og er innvilget om lag 1,5 mill. kr til Læringsnettverk med kompetanseheving for å forberede kommunene på den kommende reformen på særskilt fosterhjemsområdet. Dette er i samarbeid med Øvre Eiker, Lier og Numedalskommunene.

Barnevernvakta består fra 1.1.2020 av Øvre Eiker, Jevnaker og Midt-Buskerud barneverntjeneste med Modum kommune som vertskommune. Det har i 2020 vært om lag 190 henvendelser til barnevernvakta. Dette gir et snitt i antall henvendelser på ca 3,6 per uke. Om lag 10 saker har ført til utrykning i 2020.

Følgende tabell kan vise saksutviklingen for Midt-Buskerud barneverntjeneste for årene 2009- 2020:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Midt-Buskerud**  **barneverntjeneste** | **2009** | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Antall meldinger** | 137 | 191 | 244 | 245 | 249 | 219 | 222 | 229 | 233 | 200 | 240 | **331** |
| **Barn med hjelpetiltak** | 97 | 121 | 119 | 132 | 125 | 150 | 141 | 135 | 117 | 99 | 102 | **113** |
| **Av disse; barn plassert frivillig utenfor hjemmet** | 15 | 11 | 10 | 7 | 14 | 16 | 15 | 8 | 6 | 7 | 9 | **13** |
| **Barn under omsorg/plassert utenfor hjemmet (inkl. akuttvedtak)** | 23 | 27 | 49 | 55 | 61 | 61 | 58 | 63 | 62 | 55 | 55 | **51** |
| **Antall barn i tiltak totalt** | **120** | **148** | **168** | **187** | **186** | **211** | **199** | **198** | **179** | **154** | **157** | **164** |

Barn med hjelpetiltak har økt, mens antall barn med omsorg utenfor hjemmet har blitt redusert. Tallene gjelder for kommunene Modum, Sigdal og Krødsherad samlet.

**Saksbehandlerenheten**

2020 har medført store endringer knyttet arbeidsmetoder, rutiner og praksis ved Saksbehandlerenheten i form av blant annet hjemmekontor og digitale arenaer for kartlegging med mer.

Saksbehandlingstid og saksmengde

|  |  |  |  |  |
| --- | --- | --- | --- | --- |
| **År** | **2017** | **2018** | **2019** | **2020** |
| Antall vedtak per mnd. | 140 | 164 | 171 | 140 |

Saksbehandlingstiden for helse- og omsorgstjenester har generelt gått ned de siste årene, og ligger nå stabilt. Av statistikken for antall skrevne vedtak for 2020 ser man at totalmengden har gått ned. I 2020 registrerte enheten 1842 nye saker sammenlignet med 2049 i 2019. Kvaliteten på vedtak har økt betydelig gjennom de siste årene, og er fortsatt i utvikling. Nedgang i innkommende saker i 2020 gjorde det mulig for enheten å prioritere revurdering av komplekse og sammensatte saker, heriblant vedtak om BPA, omsorgsstønad og avlastning.

Sykehjemsplass og venteliste

Det har vært relativt stabil pågang med søkere for langtidsopphold i institusjon i 2020 sammenlignet med 2019 (51 mot 59). I 2019 fikk få avslått sin søknad (kun 4 stykker), mens vi i 2020 har avslått 9 søknader. Til tross for nedgang i antall innvilgede søknader, ser vi økt antall personer på venteliste. De fleste av de som står på venteliste har et annet døgnkontinuerlig tilbud, for eksempel VBD.

Klagebehandling

Det ble i 2020 sendt inn totalt 11 klagesaker til Fylkesmannen i Oslo og Viken. Antall innsendte saker til Fylkesmannen gjenspeiler reduksjonen i utmåling av tjenester som har vært i Modum over tid, og særlig gjennom de pågående revurderingene. Kommunen har fått svar på 10 av disse 11 klagesakene, og har fått medhold i 9 av 10 saker.

**Hjemmebaserte tjenester**

Det har vært et stort fokus på å fortsette å gi gode tjenester til kommunens innbyggere, med de smitteverntiltak som til enhver tid har vært gjeldene. I perioder har hjemmesykepleien vært nødt til å prioritere nødvendige helsetjenester for å få bemanningen til å strekke til.

Mestringsenheten:

Ludohuset har i 2020 fulgt opp 87 individuelle vedtak på aktivitetssenteret. Tilbudet har på grunn av pandemien blitt endret til mange grupper utendørs, og det har vært restriksjoner på antall personer i gruppene for å ivareta smittevernhensynet. De ansatte på Ludohuset har også ansvar for å følge opp fritidskontaktordningen sammen med Tun funksjonshemmede. Tun funksjonshemmede ivaretar sine tjenestemottakere, og de ansatte på Ludohuset de resterende ordningene for voksne i kommunen. I 2020 har de fulgt opp 58 individuelle vedtak på denne ordningen. Slik organiseringen gjennomføres nå er det blitt en merkbar bedre struktur og oppfølging av fritidskontakter.

Psykisk helseteam har fulgt opp 52 individuelle vedtak. De samarbeider tett med Ludohuset, og de som kan ha mer nytte av et slikt fellesskapstilbud vurderes til å få vedtak om dette i etterkant av individuell oppfølging.

Rusteamet har fulgt opp 71individuelle tiltak. De har også ansvar for «åpent hus» et lavterskeltilbud for mennesker i aktiv rus, dette er tilbud uten vedtak. Her har i gjennomsnitt 10 personer deltatt ukentlig.

Mestringsenheten jobber sammen med spesialisthelsetjenesten i FACT-team. FACT står for «Flexible Assertive Community Treatment» og kan oversettes til fleksibel aktiv oppsøkende behandling. FACT-teamet følger opp 17 personer. De samhandler med og rundt tjenestemottakere med alvorlige psykiske lidelser. Dette tilbudet er fortsatt inne i en prosjektperiode, men er tenkt over i ordinær drift fra 2022. Samarbeidet oppleves som svært konstruktivt for tjenesteutøvere, og trygt for tjenestemottakere og deres pårørende.

Høsten 2020 fikk Modum kommune besøk av Hepatittbussen. Bussen gjennomfører screening av utsatte grupper og gir veiledning, råd og bistår med oppstart av behandling mot hepatitt c. Hepatittbussen har et mål om å få testet 4 til 5 personer på hvert sted de er. Gjennomsnittlig klarer de under 3. I Modum hadde de 10 besøkende til bussen.

Geithus bo- og dagsenter

Geithus bo- og dagsenter har i store deler av 2020 vært i en omstilling- og nedbemanningsfase. På grunn av den pågående pandemien, og at slike omstillingsprosesser tar tid, var ikke dette gjennomført før i august. Ingen ansatte ble oppsagt. De overtallige ansatte fikk endring i arbeidsted gjennom frivillighet og egne ønsker.

Beboerne på GBD fikk alle leiligheter i hovedetasjen. Det er nå 19 leiligheter på GBD som har heldøgns omsorg. GBD har også som Mestringsenheten samarbeid med spesialisthelsetjenesten og arbeider også med beboere tilknyttet FACT-team.

Hjemmetjenesten sør og nord

Det har over tid vært arbeidet med heltid-deltidsproblematikken. I 2020 fikk hjemmetjenesten tilført midler etter vedtak i kommunestyret som gjorde det mulig å gi flere ansatte økte stillinger. 4 ansatte fikk økt slik at de fikk 100 % stilling. I den forbindelse ble det iverksatt ny turnus hvor noen ansatte arbeider hver 4. helg med langvakter.

Hjemmetjenesten sør og nord har gjennom 2020 arbeidet med og vært deltaker inn i prosessen rundt nytt bygg på Nedmarken. En styringsgruppe er satt med representanter fra ansatte (tillitsvalgte og verneombud) og ledere for å delta aktivt inn i samlokaliseringen av hjemmetjenesten. De ansatte er satt inn i arbeidsgrupper som skal jobbe med felles prosedyrer, bemanning og faglig utvikling inn mot innflytting i nytt bygg i september.

**Tun Modumheimen**

|  |  |  |  |  |  |  |
| --- | --- | --- | --- | --- | --- | --- |
| *Kostra nøkkeltall* | *Modum*  *2018* | *Modum*  *2019* | *Modum*  *2020* | *Viken* | *Gruppe 7* | *Landet* |
| Korr brutto dr.utg.pr.plass i institusjon | 1 158 725 | 1 260 200 | 1 282 075 | 1 361 471 | 1 235 532 | 1 284 217 |

Modumheimen

De første månedene av året ble brukt til å ferdigstille beredskapsplaner, prosedyrer på smittevern, smittevernutstyr med mer.

Avdeling A0 har vært stengt store deler av året på grunn av oppussing og at avdelingen var holdt av til å ivareta koronapasienter.

Det ble tilført midler til økt grunnbemanning, hvor nesten alle avdelinger fikk noe tilført, men A4 mest, der hvor behovet var størst. Det er denne avdelingen som ër den mest fysisk tunge avdelingen.

Frydenberg

Frydenberg har et merforbruk på 1 889 000 kroner som skyldes blant annet nattevakt som måtte på plass.

Det har totalt i 2020 vært 239 opphold fordelt på 138 pasienter ved Frydenberg. Av disse har rehabiliteringspasienter har hatt en snitt liggetid på 21 døgn. 203 av de 239 oppholdene er rene rehabiliteringsopphold. De resterende oppholdene er fordelt på avlastning/rullering og korttidsopphold.

Pga av pandemien har det et par perioder vært avlyst rullerende opphold, samt at det kun var pasienter direkte fra sykehus som fikk opphold. Dette som et risikoreduserende tiltak når smitten var på sitt høyeste.

**Tun Vikersund bo- og dagsenter**

Det er manglende inntekter på brukerbetaling på grunn av stengt dagsenter og tomme leiligheter som følge av korona og avvikling av avdeling G.

Avdeling G har blitt avviklet i løpet av høsten 2020. Beboere ønsket å flytte opp på andre avdelinger på VBD. Det har vært en god prosess med beboere og pårørende, og avvikling var ferdig i januar 2021.

**Tun tilrettelagte tjenester**

Administrasjonen

Det er vedtak på 8 BPA-ordninger og 4 personlig assistentordninger - 7 av ordningene er organisert med privat leverandør av tjenesten. Administrasjonen drifter i tillegg privat avlastning, omsorgslønn og fritidskontakt.

Ekornstua bo –og avlastningsenhet

Pandemisituasjonen har resultert i at brukere har vært hjemme i boligen på grunn stengt skole.

Furulund bofellesskap og Ambulerende tjenester

Bemanning har gjennom føreste del av året blitt styrket med hvilende nattevakter og økt bemanning på helg. På høsten ble dette endret grunnet endring i brukergruppen. Det er blitt gjennomført personalmøter både fysisk og digitalt. Tjenesten har klart å opprettholde tilnærmet normal drift. Det har gjennom året vært en jevn tilstrømning av nye brukere. Det er i dag 1 ledig leilighet.

Badeveien bofellesskap

Det er gjennom 2020 laget et opplæringsprogram for ansatte som arbeider med psykisk utviklingshemmede som har tvangsvedtak. Statsforvalter har satt ytterligere krav til denne kompetansen.

Det har vært lyst ut flere verne – og sykepleier stillinger, men det har vært få eller ingen søkere i perioder. Bemanningen ble styrket med 1,8 årsverk for økt kompetanse til ressurskrevende bruker.

Modum arbeidssenter

Stedet gir tilbud til 35 brukere, 4 av disse var nye i 2020.

Store deler av året har arbeidssenteret holdt åpent med tilnærmet normal drift.

Elko har vært oppdragsgiver for arbeidssenteret i mange år. En flytting av produksjonen medfører tap i inntekter, men først å fremst vil en verdifull arbeidsoppgave for brukerne falle bort.

Hovedfokus i 2020 har vært å finne nye egnede arbeidsoppgaver for brukergruppen. Det er i høst etablert en avtale med Teigen som driver gjenvinning av metall. Dette sysselsetter en del av brukerne. Vi har fått avtale med Modumheimen for påfyll av medisinsk forbruksmateriell, sortering av papir og plast, skittentøy o.l. i alle avdelinger.

**Sentralkjøkkenet**

Det er lavere inntekter enn budsjettert på kr 771 745. Dette gjelder salg/brukerbetaling på grunn av restriksjoner og endringer i drift og servering ved koronapandemien.

Egne handleløsninger for beboere og deres pårørende som følge av nedstenging og besøksforbud/restriksjoner ble iverksatt.

Kontinuitetsplan for Sentralkjøkkenet ble utarbeidet i mars. Det har vært en utfordring med å møtes på grunn av at personell er stasjonert i fem ulike virksomheter med adgangsrestriksjoner på grunn av pandemien.

HELSE- OG SOSIALETATEN

427 årsverk pr. 31.12.20

1. KULTURSEKTOR

|  |
| --- |
| **Mål for kultursektoren** |
| **Synliggjøre sektorens tilbud og gjøre det enklere for brukeren å benytte våre tjenester**  *Måleindikator:*   * *Sektoren og innbyggere tar i bruk flere digitale tjenester til kommunens innbyggere (tilbud i bibliotek, på Frivilligsentral og servicetorg)* * *Antall arrangementer (type og målgruppe) skal være minst 230 og besøkende/betalende skal være minst 270 000 personer. Antall*   *åpne/tilgjengelige dager skal være som 2019.*  *Måloppnåelse:*   * Ikke nådd målene på grunn av koronapandemien. Det er etablert prosjekt for samhandling og markedsføring av tilbud i kulturetaten. * Ikke nådd målene på grunn av koronapandemien. Alle aktiviteter har til tider vært nedstengt. |
| **Kulturtilbudet til barn, unge og spesielle grupper prioriteres. Samhandling på tvers av sektorene for å synliggjøre tilbudene.**  *Måleindikator: Antall barn og unge som er aktive i lag/foreninger øker.*  *Måloppnåelse:* Mål er ikke nådd på grunn av nedstenging som følge av korona. |
| **Annet:**  *Måleindikator: Det generelle sykefraværet skal ikke være høyere enn 4 % i 2020.*  *Måloppnåelse:* Kulturetaten hadde et sykefravær i 2020 på 4,4 %. |

**Økonomi**

Kulturetaten har et mindreforbruk på 2 719 000 kr.

Det er ikke utbetalt tilskudd til kunstgressbane (Idrett) med 1 517 900 kr.

Det er bevilget 72 000 kr i tilskudd til grendehus og lokaler. Midlene er ikke utbetalt i 2020.

Det reelle driftsresultatet for kultursektoren vil være 1 129 000 kr hvis det korrigeres for ubetalte tilskudd. Mindreforbruket er et resultat av at sektoren har fått betydelige besparelser på at hele eller deler av sektoren har vært stengt helt eller delvis i 2020 på grunn av korona. Det har vært betydelige inntektstap, men dette har blitt utjevnet med besparelser på lønn og ordinære driftsutgifter og kompensasjon for tapte inntekter.

Biblioteket har en merutgift på 301 000 kr. Årsaken er i all hovedsak merforbruk på bibliotekene i Krødsherad og Sigdal.

Kino har et mindreforbruk på 210 000 kr. Årsaken er at reduserte driftsutgifter kompenserte for en del av inntektstapet. Det ble i tillegg tilført midler til dekning inntektssvikt. Det viser seg at anslaget på inntektstapet var for høyt.

**Inkluderende arbeidsliv**

Kultursektoren hadde i 2020 et sykefravær på 4,4 prosent. For 2019 var sykefraværet 4,3 prosent. Korttidsfraværet er på 2 prosent, langtidsfraværet på 2,4 prosent.

Sykefraværsoppfølgingen skjer i henhold til de retningslinjer som gjelder. Det er ikke gjort

spesielle tiltak knyttet til sykefravær eller arbeidsmiljø.

**Kostra**

|  |  |  |  |  |  |  |
| --- | --- | --- | --- | --- | --- | --- |
| *Kostra nøkkeltall* | *Modum* | *Modum* | *Modum* | *Viken* | *Gruppe 7* | *Landet* |
|  | *2018* | *2019* | *2020* |  |  |  |
| Netto dr.utg pr innb for kultursektoren (kr) | 2 235 | 2 275 | 2 152 | 2 261 | 2 076 | 2 510 |
|  |  |  |  |  |  |  |
| Netto dr. utg. til kultursektoren i % av kommunens totale netto dr. utg. | 3,9 | 3,8 | 3,5 | 3,8 | 3,5 | 4,0 |
| Netto dr. utg til idrett (f380/381) i % av kommunens totale netto dr. utg. | 1,1 | 1,1 | 1,1 | 1,4 | 1,2 | 1,4 |
| Netto driftsutgifter til barn og unge (f231/383) i % av kommunens totale netto dr. utg. | 0,9 | 1,0 | 0,9 | 0,8 | 0,8 | 0,8 |
|  |  |  |  |  |  |  |
| Brutto investeringsutgifter til kultursektoren pr. innbygger (kr) | 117 | 434 | 65 | 1 581 | 1 428 | 1 385 |
|  |  |  |  |  |  |  |
| Besøk i folkebibliotek pr. innbygger | 2,4 | 2,5 | 1,7 | 2,2 | 2,8 | 2,7 |
|  |  |  |  |  |  |  |
| Besøk pr. kinoforestilling (antall) | 43,6 | 41,0 | 18,7 | 16,0 | 15,2 | 15,8 |
|  |  |  |  |  |  |  |
| Barn 6-15 år i kommunens kulturskole (%) | 11,3 | 15,1 | 11,5 | 10,1 | 14,1 | 13,6 |
|  |  |  |  |  |  |  |

Modum kommune ligger litt under landsgjennomsnitt i netto driftsutgifter pr innbygger for

kultur. Vi ligger på samme nivå som sammenlignbare kommuner. De senere årene har Modum nærmet seg landsgjennomsnittet og det er en positiv utvikling sett i sammenheng med at befolkningen i Modum øker jevnt.

Netto driftsutgifter til kultur i prosent av kommunens totale driftsutgifter ligger på samme nivå som tidligere. Det er viktig å prøve å opprettholde dette nivået.

Til idrett bruker Modum kommune nesten det samme som sammenlignbare kommuner. For en kommune som eier få anlegg er prosenttallet høyt.

Netto driftsutgifter til barn/unge ligger over nivået til andre sammenlignbare kommuner og landet. Dette speiler den omlegging i kultur som er gjort med blant annet å fokusere tilskuddsordninger mot denne gruppen.

|  |  |  |  |
| --- | --- | --- | --- |
| **Besøksstatistikk - Kulturetatens driftsansvar i Modum 2020** | | | |
| **Tilbud/Virksomhet** | **2019** | **2020** | **Grunnlag for tall** |
| Kulturelle spaserstokken | 702 | 335 | Registret besøk |
| Kulturelle skolesekk - egen produksjon | 3975 | 1440 | Registret besøk |
| Kulturelle skolesekk - ekstern produksjon | 3412 | 1374 | Journalført besøksstatistikk |
| Frivilligsentral | 3743 | 800 | Registrert besøk |
| Ungdomshuset | 6479 | 3104 | Journalført besøksstatistikk |
| Ungdomsrommet Vikersund | 129 | 0 | Stengt pga korona |
| Utekontakten | 2925 | 1950 | 3 kvelder pr uke, 10 i snitt |
| Sommeraktiviter/UKM | 168 | 177 | Sommergøy 72 stk, Aktiv ferieuke 65 stk, UKM 40 stk |
| Modum Bibliotek | 35214 | 23623 | Statistikk fra Midt-Buskerud bibliotek |
| Modum Kino | 11365 | 4418 | Registrert billettsalg |
| Modum Kulturhus | 20670 | 7888 | Registrert billettsalg/besøk på arrangement |
| Modumhallen | 68000 | 25000 | Beregnet deltakere på skole/trening/kamper |
| Furumo svømmehall | 73656 | 33000 | Registrert billettsalg/anslag trening |
| Rockeverksted | 1200 | - | Liten aktivitet pga korona |
| Kulturskolen | 14302 | 10780 | 220 elever innmeldt i musikkskolen/deltakere konserter |
| Skolerom lag/foreninger | 28000 | 10000 | Anslag – mye stengt pga korona |
| **Sum besøk totalt** | **273893** | **123899** |  |
| **Sum besøk pr dag (365 dager)** | **750** |  |  |

**Korona**

Nedstengingen mars 2020 medførte at all virksomhet i kulturetaten umiddelbart ble stoppet eller stengt. Gjennom 2020 har sektoren hatt drift ihht de til enhver tid gjeldende smittevernbestemmelser nasjonalt og lokalt.

Sektoren stengte alle tilbud og virksomheter mars til mai og i november til desember. I de periodene det har vært mulig å ha drift har tilbudene vært begrenset og med redusert drift. Flere tilbud har vært digitale.

Ansatte har vist en utrolig omstillingsevne og tilpasset seg situasjonen gjennom hele året. Mange ansatte har i perioder vært overført til andre etater for å løse arbeidsoppgaver i en presset situasjon. Den fleksibilitet og innsatsvilje som ansatte har vist har vært viktig for hele kommunen.

**Fellestiltak barn/ungdom**

**U**ng **K**ultur **M**øtes   
Lokal kulturmønstring ble arrangert i Modum kulturhus med ca 40 deltakere. Fylkesmønstringen og landsmønstringen ble avlyst på grunn av koronasituasjonen.

Ferieaktiviteter   
Sommergøy, kommunens ferietilbud til barn 7-13 år, ble arrangert over 2 uker med smitteverntiltak som færre deltakere, flere grupper, flere ledere og busser. 72 barn deltok. 6 lokale ungdommer fikk sommerjobb på Sommergøy.

Aktiv sommer- og høstferieuke ble arrangert med tilskudd fra Bufdir, og var gratis for deltakerne. Også her var det mange smitteverntiltak. 25 ungdom deltok på sommerferieuka og 40 på høstferieuka. To lokale ungdommer arbeidet på tilbudet.

Undringsukable arrangert over tre uker i sommerferien med tilskudd fra Modum kommune. 36 unger deltok.

Utekontakten

Koronasituasjonen i 2020 har påvirket utekontaktens arbeid. I periodene det har vært nedstenging ble et samarbeid med helsesykepleiere og skolene viktig for å starte en jobb rundt ungdommer som trengte ekstra oppfølging. Utekontakten opplevde i tillegg å treffe større grupper med ungdom samlet ute. Flere ungdommer uttrykte et ønske og et stort behov for kontakt med hverandre og voksne. Utekontakten opplevde at det i den andre nedstengningsperioden var ungdom å treffe ute i fritiden, men at antallet var lavere enn våren 2020. Korona situasjonen førte til at utekontakten i 2020 ikke har gjennomført tilbud med friluftsliv i form av overnattingsturer, ungdomsrommet ble stengt og det ble ikke kjørt trial.

Ungdomsrommet

Ungdomsrommet i Vikersund ble stengt i forbindelse med korona. I 2020 ble en utvidelse og nyåpning i 2021 planlagt.

Ungdomshus SMU

Det var ordinær drift fram til nedstenging i mars. Gjennom 2020 har vi fått helt nye rutiner for å opprettholde smittevern og gjøre det trygt å besøke og jobbe på ungdomshuset. I periodene som Ungdomshuset har vært stengt, ble det opprettet et digitalt tilbud der ungdommene kan delta i digitale aktiviteter, chatte eller snakke med venner og komme i kontakt med de ansatte på Ungdomshuset. Dette tilbudet ble opprettet i distribusjonsplattformen Discord.

Et mål for 2020 var at vi skulle opprettholde besøkstallet på over 6000 besøkende. Dette målet ble ikke nådd da ungdomshuset hadde stengt over lengre perioder. I 2020 var det 3104 besøkende innom Ungdomshuset. Rockeverkstedet har hatt liten aktivitet i 2020 på grunn av korona.

**Andre kulturaktiviteter**

Dugnadsbasert tilsyn på skoler i forbindelse med bruk på kveldstid ble videreført, og det er nå bare på Nordre Modum ungdomsskole og delvis på Enger skole det er tilsatt tilsynsvakt. På Søndre Modum ungdomsskole har ungdomshuset ansvar for tilsyn ved utleie. Det ble ikke gitt tilskudd til drift av lag og foreninger for voksne. Budsjettet for refusjon av utgifter til leie av møtelokaler ble redusert. Øvrige stønadsordninger til lag og foreninger ble videreført.

Aktiviteten «Månedens poster» ble videreført i samarbeid med Modum O-lag. Ca 100 deltakere sendte inn deltakerkortet etter endt sesong.

Frivilligsentralen

Sentralens aktiviteter og arrangement har vært preget av perioder med nedstenging og begrenset aktivitet. Strenge smittevernregler gjorde at det ikke kunne være så mange til stede samtidig og ikke alle aktiviteter kunne gjennomføres. Det ble ikke åpnet for utleie før i august, og da var det også begrenset hvor mange som fikk være til stede og avstand måtte overholdes. Sentralen holdt stengt i juli måned for ferie, og det ble lagt nytt gulvbelegg i «Vognhallen».

**Bibliotek**

|  |  |  |  |  |  |
| --- | --- | --- | --- | --- | --- |
|  | **2016** | **2017** | **2018** | **2019** | **2020** |
| Utlån voksne | 35088 | 30899 | 30277 | 30250 | 30175 |
| Utlån barn | 18386 | 19033 | 16940 | 20650 | 14532 |
| Totalt utlån | 53474 | 49932 | 47167 | 50900 | 44707 |
|  |  |  |  |  |  |
| Fysiske besøk | 26073 | 27742 | 33382 | 35214 | 23623 |

2020 ble et veldig spesielt år også for Midt-Buskerud bibliotek. Etter et fantastisk 2019 målt i både utlånstall og besøk, var vi forventningsfulle til 2020. Det begynte bra, med godt besøk og utlånstall. Da Norge stengte ned i mars, kom biblioteket raskt i gang med “take-away bibliotek” og prøvde å dekke folks behov etter beste evne. Det viste seg også at digitale bøker, både e-bøker og e-lydbøker fikk et solid utlånshopp. For å finansiere økt utlån av digitale medier måtte vi bidra i en felles finansiering i samarbeid med fylkesbibliotek. I alle avdelingene til Midt-Buskerud bibliotek har utlån og besøkstall gått ned mindre enn forventet (i likhet med resten av landet). Folk har behov for biblioteket med litteratur, men også som kulturarena og møteplass.

Regnskap 2020 viser et betydelig merforbruk – 301 000 kr. Dette skyldes primært overskridelser i Sigdal og Krødsherad.

**Kino**

|  |  |  |  |  |  |
| --- | --- | --- | --- | --- | --- |
|  | **2016** | **2017** | **2018** | **2019** | **2020** |
| Besøk | 11457 | 10103 | 11030 | 11365 | 4418 |
| Antall forestillinger | 230 | 244 | 252 | 279 | 235 |
| Antall filmtitler | 79 | 93 | 80 | 108 | 72 |
| Antall norske filmer | 15 | 18 | 17 | 19 | 16 |

Modum kino var stengt i to perioder i 2020, fra 12. mars til 9.mai og fra 8. november til 29. november.  Fra 9. mai og ut året var det restriksjoner på antall og avstand og fra 30. november var tilbudet begrenset til filmer for barn og familier.

Siden mange kinoer var stengt så ble de fleste premierefilmer trukket fra markedet, slik at det var lite filmtilfang når kinoen først var åpen. Den norske filmen “Børning” var et unntak og ble den suverent mest besøkte. Besøket gikk fra 11365 billetter i 2019 til 4418 billetter i 2020, en nedgang på 57%.

Differansen på besøk mellom 2019 og 2020 utgjør et tap på 415 000 kr på billettinntekter. I tillegg tapte kinoen 250 000 kr på kiosksalg og fikk noe mindre reklameinntekter.

Besparelsene i 2020 på grunn av redusert drift (redusert innkjøp, redusert filmleie, mindre lønnskostnader) gjorde at resultatet for Modum kino i 2020 ble 210 000 kr i mindreforbruk. Området fikk tilført 412 000 kr til dekning av inntektstap.

Det ble ikke avholdt filmkvelder/filmklubb på høsten, og tilbudet ble veldig redusert på våren. Det ble gjennomført en runde med boktrailer i desember, i samarbeid med biblioteket.

**Idrett og kommunale idrettsbygg**

Idrett generelt

6 søknader om spillemidler ble prioritert av kommunen. Tre av søknadene ble innvilget spillemidler.

Skytebaneutvalget avsluttet sitt arbeid og konkluderte med at det er mulig å etablere et felles skytebaneanlegg ved Snarum skytterlags anlegg.

Arbeidet med revidering av kommunedelplan for idrett og fysisk aktivitet startet i oktober og planprogrammet ble lagt ut til høring.

Furumo svømmehall og Modumhallen

I 2020 benyttet i overkant 33 000 badegjester, skoleelever og aktive i Modum svømmeklubb (MSK) Furumo svømmehall. Det er en nedgang på over 50 % fra 2019. Svømmehallen har vært åpen 191 dager mot 344 dager året før. Lange perioder med nedstengning og begrenset drift, gir store utslag i besøkstall og økonomi. Omsetningen (billetter, kurs og salg) sank fra nær 6 mill. kr i 2019 til 3,1 mill. kr i 2020. Resultat for Furumo svømmehall er tilnærmet i balanse. Årsaken er kompensasjon og besparelser generelt på drift.

Umiddelbart etter nedstengingen i mars startet arbeidet med nedvasking, vedlikehold og rehabilitering i svømmehallen. I løpet av første stengtperiode ble hele svømmehallen malt, noe innredning ble skiftet og det ble gjort omfattende flisrehabilitering på gulv og i bassenger. Ansatte har vist stor fleksibilitet og bidratt vesentlig i arbeidene, i tillegg til det som er utført av eksterne leverandører. Vakante stillinger ga vesentlige besparelser i lønnskostnader.

Modumhallen, leie av Flying Team hallen og fotballhallen i hoppsenteret gir i utgangspunktet lag og klubber gode muligheter til å trene innendørs i Modum. Fra mars 2020 har nedstenging og strenge restriksjoner i forbindelse med trening og annet, satt store begrensninger for aktiviteten. På tross av utfordringene har klubbene samarbeidet godt, for å utnytte kapasiteten som har vært tilgjengelig. I perioden med nedstenging i Furumo svømmehall, har ansatte gjort malearbeider i ganger og garderober i Modumhallen.

**Kulturskole**

I 2020 startet undervisningsåret med 289 elever. Som følge av nedstenging har flere elever mistet motivasjonen og sluttet.  Ved utgang 2020 teller antall elever i kulturskolen 220, en nedgang på 69 elever. Det har vært gjennomført flere rekrutteringstiltak, men flere nedstenginger har gjort arbeidet utfordrende.

Modum kommune, kulturskolen, samarbeider med kommunene Sigdal og Krødsherad om et konserttilbud for Den kulturelle spaserstokken. Modum kommune har koordinatorrollen. I 2020 ble det gjennomført to turnéer med til sammen 13 konserter. Her var det cirka 335 publikummere. Grunnet koronasituasjonen, var syv av konsertene kun forbeholdt beboere på institusjonene, og flere av dem ble holdt utendørs. En av konsertene ble gjennomført på Modum kulturhus, for å nå ut til eldre utenom institusjonene. En turné ble avlyst grunnet koronapandemien.

Den kulturelle skolesekken

Grunnet koronapandemien har Modum kommunes lokale tilbud i Den kulturelle skolesekken vært preget av flere avlysninger. Det har vært en nødvendighet å være fleksible på tidspunkt for gjennomføring.  Det demokratiske prinsipp, om likt tilbud til alle, har måttet vike for å få til noe for noen. Sysle skolemuseum gjennomførte opplegget for egne elever, og håper å få gjennomført for elever fra andre skoler til høsten 2021. Blaafarveværket holdt stengt for grupper gjennom hele sesongen.

**Modum kulturhus**

Billettsalg på kulturarrangementer gikk ned med nesten 80 % fra i overkant av 9000 solgte billetter i 2019 til 2000 i 2020.

Arrangement i kulturhuset hadde bare en nedgang på 7 %, men over 50 % reduksjon på antall personer på arrangement. Dette skyldes at kulturhuset overtok mange mindre møter da Rådhuset var stengt.

Året startet med rekordsalg til alle arrangementer. Verdensstjernen Judy Collins gjestet kulturhuset med Jonas Fjeld og Chatham County Line. Det var også utsolgt hus med Adam Douglas og vi rakk familieforestilling fra Riksteatret og UKM før nedstengning 13. mars. Konserter etter denne datoen ble flyttet og noe ble avlyst, deriblant Riksteatret, Odd Nordstoga og Russerevyen.  Høsten startet med noen konserter som ble avholdt med smittevernstiltak, men flere måtte avlyses under ny nedstenging i november og desember.

Modum kulturhus fikk et sluttresultat på 323 000 kr. Området fikk tilført 600 000 kr for å dekke inn beregnet inntektstap på grunn av korona. Grunnen til at tapet ble mindre enn

forventet er at honorarer ikke ble utbetalt på avlyste konserter og gav en besparelse på 800 000 kr. I tillegg var det besparelser på markedsføring. Modum kulturhus fikk stimuleringsmidler på de gjennomførte forestillingene til Tommy Steine og Darling West. På de avlyste forestillingene fikk vi avslag på søknadene.

I de nedstengte periodene ble ansatte benyttet til vedlikehold og tilsyn i tillegg til den reduserte driften. Scenegulv ble malt, en del møtetekniske ting ble forbedret.

Siden kulturkafe ikke kunne avholdes ble lønnsressurs benyttet til en kulturkoordinator som arbeidet med å utvikle samarbeid mellom kulturhus, kino, kulturskole og bibliotek. Idebank for bruk ved oppstart ble utarbeidet.

KULTURSEKTOR

32 årsverk pr. 31.12.2020

1. TEKNISK SEKTOR

|  |
| --- |
| **Mål for teknisk sektor** |
| **Entreprenører og husbyggere skal møte en imøtekommende og høyt kvalifisert byggesaksavdeling som effektivt håndterer forvaltningssaker.**  *Måleindikator: Det skal gjennomføres tilsyn med opptil 10 % av antall byggesaker pr. år. Modum kommunes tilsynsplan skal revideres i 2020.*  *Måloppnåelse:* Det er utført tilsyn ved 14 % av sakene i 2020. |
| **Modum kommune skal bidra til felles møteplasser, nettverk og klynger for næringslivet.**  *Måleindikator: Det etableres et nytt kommunalt kontor for landsbruksforvaltning ved Grønt fagsenter i løpet av januar 2020.*  *Måloppnåelse:* Landbrukskontoret etablerte seg ved Grønt fagsenter i januar 2020. |
|  |
| **Modum kommune skal igjennom sin arealplanlegging tilrettelegge for at det er et tilbud av byggeklare tomter og leiligheter for salg, enten i privat eller offentlig regi.**  *Måleindikator: Det etableres minst 50 nye boenheter pr. år.*  *Måloppnåelse:* Det ble etablert 97 nye boenheter i 2020. |
|  |
| **Energieffektiviseringstiltak og CO 2 reduksjon i kommunale formålsbygg**  *Måleindikator: Det skal oppnås en kostnadsbesparelse på 1 mill. kr for kjøp av energi til de kommunale formålsbyggene i 2020.*  *Måloppnåelse:*  Arbeidene med igangsatte energisparetiltak ble ferdigstilt pr.1.7.2020.  I 2020 dekker den garanterte spareeffekten perioden fra 1.7.2020 – 31.12.2020.  Energimålinger for bygg som inngår i energisparekontrakten viser en reduksjon i energiforbruket på 962 780 kWh. Kontrakten har en beregnet halvårsvirkning på 945 000 kWh, som ble budsjettert tilsvarende en besparelse på 1 mill. kr. |
| **Mål for verdibevarende vedlikehold av kommunale formålsbygg**  *Målindikator:*   * *Bygningene skal i snitt holde tilstandsgrad 1. Det er utgangspunktet for at bygningsmassen over tid ikke blir utdatert og opprettholder funksjonaliteten for brukerne.* * *Det aksepteres ikke dårligste tilstandsgrad 3 på bygningsdeler eller funksjoner. Måloppnåelse rapporteres i årsmelding.* * *Formålsbyggene skal følge en vedlikeholdssyklus på 6 år.*     *Måloppnåelse:*  Målene ble ikke oppfylt i 2020, og målene er revidert i budsjett 2021. Strategiplan og handlingsplan for investeringer i kommunale formålsbygg er vedtatt i forbindelse med budsjett 2021. |
| **Andre områder:**  *Måleindikator:*   * *Sykefraværet i teknisk etat skal reduseres til under 6,9 %, som var gjennomsnittet for 2018*   *Måloppnåelse:* Sykefraværet i 2020 lå på 6,8 %. |

**Økonomi**



Teknisk sektor har et samlet merforbruk på 5 417 000 kr. Lønn og sosiale kostnader korrigert for refusjon sykepenger har et mindreforbruk på 319 000 kr.

Regnskap/budsjett fordelt etter ansvarsområder:



**Inkluderende arbeidsliv**

Sykefraværet for 2020 var på 6,8 %. Dette er 0,1 prosentpoeng lavere enn målet for budsjett 2020. Det arbeides aktivt med tilbakeføring av personer som er sykemeldte og for å øke nærværet.

**Politisk styring**

Politisk ledelse har et mindreforbruk knyttet til lønn på 76 000 kr.

**Administrasjonslokaler**

Administrasjonslokaler (rådhuset) har et samlet mindreforbruk på 84 000 kr. Ved oppgradering av nye strømmålere i rådhuset ble det oppdaget at en av målerne ikke var tilkoblet elverkets automatiske avlesning. Ny måler er satt i drift og det er tilbakebetalt strøm i henhold til foreldelseslovens bestemmelser. Konsekvensen er at det er et merforbruk til kjøp av energi på 635 000 kr i 2020.

**Plansaksbehandling, bygge- delings- og seksjoneringssaker, kart- og oppmåling, kommunal næringsvirksomhet, miljøvern og landbruksforvaltning**

Av strategiske utredninger har avdelingen fremmet sak til kommunestyret om:

* Strategi for ladestasjoner i Modum
* Skredsvikmoen – historisk resyme og framtidige bruksmuligheter
* Inn på tunet (IPT) i Modum status våren 2020

Følgende 5 reguleringsplaner ble vedtatt i 2020.

* Reguleringsplan for Nestegården
* Detaljregulering for Buskerud videregående skole avd. Buskerud
* Reguleringsplan for Hervikhagan
* Reguleringsplan for Vestre Spone trial og enduroanlegg
* Reguleringsplan for Fagernesåsen

|  |  |  |  |  |  |  |
| --- | --- | --- | --- | --- | --- | --- |
| ***Plan, byggesak og miljø*** | *Modum* | *Modum* | *Modum* | *Viken* | *Gruppe 7* | *Landet* |
| *Kostra-nøkkeltall* | *2018* | *2019* | *2020* |  |  |  |
| Andel av reguleringsplanene som ble  møtt med innsigelser i % | 50 | 40 | 67 | 21 | 36 | 30 |
|  |  |  |  |  |  |  |
| Andel av innvilgete byggesøknader  som skjer gjennom vedtak om  dispensasjon fra plan i % | 21 | 12 | 7 | 16 | 23 | 17 |

Byggesaksbehandling og seksjonering har et mindreforbruk på 1 277 000 kr. Hovedårsaken er økte inntekter og sparte lønnskostnader fordi en stilling har stått ubesatt deler av året. Tjenestens selvkostgrad er beregnet til 90 % som er en økning på 37 % prosentpoeng fra 2019.

Totalt 203 byggesaker ble behandlet i 2020 som er samme nivå som i 2019.



Figur 1 - Serie 1 er mottatte saker og 2 behandlede saker

|  |  |  |  |  |  |  |
| --- | --- | --- | --- | --- | --- | --- |
| ***Plan, byggesak og miljø*** | *Modum* | *Modum* | *Modum* | *Viken* | *Gruppe 7* | *Landet* |
| *Kostra-nøkkeltall* | *2018* | *2019* | *2020* |  |  |  |
| Gjennomsnittlig saksbehandlingstid  for byggesaker med 3 ukers frist  målt i dager | 3 | 8 | 11 | 17 | 17 | 17 |
|  |  |  |  |  |  |  |
| Gjennomsnittlig saksbehandlingstid  for byggesaker med 12 ukers frist  målt i dager | 34 | - | 12 | 37 | 38 | 39 |
|  |  |  |  |  |  |  |

Byggesaksavdelingen har kort saksbehandlingsfrist og ligger godt an i forhold til de vi sammenligner oss med.

**Landbruk**

Landbruk har et mindreforbruk på 318 000 kr. Landbruksseksjonen flyttet til Buskerud gård i begynnelsen av 2020. Det var budsjettert ekstra oppstartskostnader ved overflyttingen. Regnskapet viser besparelser og merinntekter.

**Forebygging av branner og andre ulykker - beredskap mot branner og andre ulykker**

I 2020 har Modum brannvesen hatt 229 utrykninger. De fordeler seg slik:

|  |  |
| --- | --- |
| **Type alarm** | **Antall** |
| Unødig automatisk brannalarm | 47 |
| Bygningsbrann  Av disse var det 7 storskade/totalskade på bygning | 15 |
| Trafikkulykker | 26 |
| Helseoppdrag | 30 |
| Andre små branner/hendelser | 111 |

Det er arbeidet med handlingsplan etter ROS-analyse for brannvesenet i 2020.

Mindreforbruket skyldes 50 % vakant stilling, nedgang i antall utrykninger og at det på grunn av smittehensyn ikke er gjennomført store kostnadskrevende øvelser.

|  |  |  |  |  |  |  |
| --- | --- | --- | --- | --- | --- | --- |
| ***Brann- og ulykkesvern*** | *Modum* | *Modum* | *Modum* | *Viken* | *Gruppe 7* | *Landet* |
| *Kostra-nøkkeltall* | *2018* | *2019* | *2020* |  |  |  |
| Netto dr.utg pr innb. feiing(338) | -26 | 0 | -38 | 77 | 43 | 66 |
| Netto dr.utg pr innb. brannvesen (339) | 561 | 595 | 585 | 681 | 781 | 828 |
| Årsgebyr feiing og tilsyn | 538 | 538 | 538 | 606 | 433 | 468 |
|  |  |  |  |  |  |  |

Modum kommunes nettoutgifter til drift av brannvesenet er lavere enn de vi sammenligner oss mot. Selvkostgraden for feiing er beregnet til 92 % i 2020. Det er behov for en styrking av bemanningen i forebyggende enhet noe som vil bli gjort i løpet av 2021.

**Kommunale veier, nyanlegg, drift/vedlikehold, produksjon av vann, distribusjon av vann, avløpsrensing, avløpsnett/innsamling av avløpsvann, gjenvinning av husholdningsavfall**

Kommunale veier har et samlet merforbruk på 565 000 kr. Inntekter fra egeninnsats fra investeringsprosjekter ble 486 000 kr lavere enn budsjettert.

Lønnskostnader hadde et mindreforbruk på 422 000 kr. Innkjøp av drivstoff og rekvisita hadde et merforbruk på 160 000 kr. Vei og plassarbeider hadde et merforbruk på 396 000 kr. Salgsinntektene lå 302 000 kr over budsjett.

Det medgår 1 097 210 kWh til gatelys, fordi mesteparten av gatelysene ikke er oppgradert til LED belysning.

Formoveien, Kaggefossveien, Haugfossbakken har fått forsterket svake kanter, ny asfalt og autovern. Badeveien, Geithusveien og Kjemperudveien er skiltet om til forkjørsveier. Det er inngått nye rammeavtaler for asfalteringsarbeider og autovern.

Vannverket har hatt utfordringer med vannkvaliteten. Det er bygget et nytt vannbehandlingshus hvor vannet desinfiseres med UV-belysning og klortilsetning. Vannbehandlingen oppfyller da kravet til to uavhengige hygieniske barrierer.

Det er ferdigstilt ny vann- og avløpsledning fra pumpestasjonen i Sponevika til Granstad. Det er lagt et nytt VA-anlegg rundt Skinnerudveien for å skaffe brannvann til tidligere Rolighetsmoen barnehage.

Renseresultatene fra kommunens tre renseanlegg oppfyller utslippstillatelsen. I 2020 er driften ytterligere forbedret. Resipientovervåkningen viser også at det er liten påvirkning i hovedvassdraget.

De kommunale eiendomsavgiftene for vann og kloakk fikk et stort regnskapsmessig underskudd i 2020. I 2018 var det en lang og tørr sommer som medførte et høyt vannforbruk. Det resulterte i at forskuddet for 2019 ble satt like høyt. I 2020 er det tilbakebetalt for mye innkrevet avgift i 2019, samt at forskuddet ble justert ned.

I sum forklarer dette den store inntektsnedgangen. For vann utgjorde det en inntektssvikt på 1 594 000 kr og for avløpsvann 1 835 000 kr. Det utgjør til sammen 3 429 000 kr.

Kalkylerenten er beskrevet i forskrift om selvkost. For 2020 er den 1,39 %.

|  |  |  |  |  |  |  |
| --- | --- | --- | --- | --- | --- | --- |
| ***VANN*** | *Modum* | *Modum* | *Modum* | *Viken* | *Gruppe 7* | *Landet* |
| *Kostra-nøkkeltall* | *2018* | *2019* | *2020* |  |  |  |
| Finansiell dekningsgrad vann (%) | 86 | 101 | 97 |  |  |  |
| Pris: |  |  |  |  |  |  |
| Årsgebyr vann | 3 208 | 3 208 | 3 380 | 3 714 | 3 702 | 3 881 |
| Tilknytningsgebyr | 12 840 | 12 840 | 13 600 | 10 995 | 5 892 | 8 404 |
| Gebyrinntekt pr tilknyttet innb | 1 275 | 1 517 | 1 470 | 1 550 | - | 1 830 |
|  |  |  |  |  |  |  |

Dekningsgraden for vann er beregnet til 97 %. Saldoen på fondet pr. 31.12.2020 er 2 437 000 kr i underskudd.

Distribusjon og produksjon av vann har et samlet merforbruk på 2 409 000 kr.

|  |  |  |  |  |  |  |
| --- | --- | --- | --- | --- | --- | --- |
| ***AVLØP*** | *Modum* | *Modum* | *Modum* | *Viken* | *Gruppe 7* | *Landet* |
| *Kostra-nøkkeltall* | *2018* | *2019* | *2020* |  |  |  |
| Finansiell dekningsgrad avløp | 90 | 115 | 113 |  |  |  |
| Pris: |  |  |  |  |  |  |
| Årsgebyr avløp | 5 700 | 5 700 | 6 016 | 5 088 | 4 939 | 4 321 |
| Tilknytningsgebyr | 12 840 | 12 840 | 13 600 | 11 724 | 6 650 | 9 190 |
| Gebyrinntekt pr tilknyttet innbygger | 2 178 | 2 573 | 2 515 | 2 079 | - | 2 111 |

Dekningsgraden for kloakk er beregnet til 113 %. Saldoen på selvkostfondet er pr. 31.12.2020 er 2 602 000 kr. Funksjonene for avløpsrensing og nett har et samlet merforbruk på 1 228 000 kr.

|  |  |  |  |  |  |  |
| --- | --- | --- | --- | --- | --- | --- |
| ***RENOVASJON*** | *Modum* | *Modum* | *Modum* | *Viken* | *Gruppe 7* | *Landet* |
| *Kostra-nøkkeltall* | *2018* | *2019* | *2020* |  |  |  |
| Finansiell dekningsgrad renovasjon | 91 | - | 100 | 100 | 100 | 102 |
| Årsgebyr avfall | 2 682 | 2 682 | 2 831 | 2 752 | 2 886 | 2 997 |

Selvkostfondet for renovasjon er 2 037 000 kr pr. 31.12.2020. Dekningsgraden for 2020 er beregnet til 100 %.

|  |  |  |  |  |  |  |
| --- | --- | --- | --- | --- | --- | --- |
| ***SAMFERDSEL*** | *Modum* | *Modum* | *Modum* | *Viken* | *Gruppe 7* | *Landet* |
| *Kostra-nøkkeltall* | *2018* | *2019* | *2020* |  |  |  |
| Netto dr utgift pr innbygger | 1 187 | 1 359 | 1 313 | 1 021 | 1 091 | 1 218 |
| Brutto investeringsutg. pr innb | 2 475 | 1 738 | 4 533 | 1 533 | 1 662 | 1 269 |
| Korr. br driftsutg. i kr pr. km kom. | 164 337 | 189 941 | 185 940 | 201 915 | 126 235 | 155 523 |
| Andel km tilrettelagt for syklende som  kommunen har ansvaret for av alle  kommunale veier i % | 18,8 | 18,8 | 20 | 22 | 17,1 | 15,7 |

Modum kommune bruker relativt mer på kommunale veier både når det gjelder investering og drift enn resten av landet.

**Renhold**

Alle kommunens renholdskostnader ble i 2020 samlet i renholdsavdelingen, som har et merforbruk på 1 037 000 kr.

Avdelingen har levert en forsterket tjeneste, som er langt utover normal drift. Smittevernrenhold var helt avgjørende for å kunne opprettholde driften i samtlige kommunale virksomheter. Det utløste behov for økt innleie av vikarer for å kunne levere de tjenestene som var nødvendige.

Avdelingen har ikke hatt kapasitet til å levere tjenester utover primæroppgavene, noe som har resultert i en mindreinntekt fra salg av tjenester på 278 000 kr.

Lønn og sosiale utgifter korrigert for sykelønnsrefusjon viser et merforbruk på 892 000 kr.

**Parkvesen**

Parkvesenet har et samlet mindreforbruk på 79 000 kr.

To lærlinger har tatt fagprøve i anleggsgartnerfaget, og en ny lærling har startet læretiden i avdelingen. Det ble ansatt tolv sommervikarer i årets sommersesong. Det har vært totalt syv kandidater inne på ulike språk- og arbeidspraksistiltak i avdelingen.

Gravplassforvaltning er definert som en samfunnskritisk funksjon. Avdelingens drift av de kommunale gravplassene i Modum har fungert som normalt i løpet av året, det har vært opprettholdt forsvarlig bemanning under den pågående pandemikrisen.

Avdelingen har i tillegg til normal drift jobbet med flere investeringsprosjekter. Uteområdet i Nordbråten barnehage er oppgradert med nye lekeapparater og fallunderlag. Det er også montert nye apparater ved flere andre kommunale barnehager og skoler, blant annet en ny hinderløype ved Vikersund skole. Avdelingen har utført deler av grunnarbeidet ved den nye treningsparken i Åmot sentrum, samt stått for forberedende arbeider før legging av ny asfalt på gangveiene inne på Heggen kirkegård. Ved inngangen til årets sommersesong anskaffet og installerte avdelingen to robotklippere i Åmot. Dette har fungert godt, og er et miljøvennlig og ressursbesparende prosjekt som avdelingen ønsker å utvide de neste årene.

**Kommunale formålsbygg**

Formålsbygg har et merforbruk på 3,193 mill. Kr.

Politiske styringsdokumenter for utvikling av formålsbygg ble vedtatt i 2020.

I K-sak 113/20 ble “Strategiplan for investeringer i kommunale formålsbygg vedtatt. I tilknytning til strategiplanen ble “Handlingsplanen for investeringer i kommunale formålsbygg - budsjett og økonomiplan 2021 til 2024” vedtatt i K-sak 114/20.

Kommunestyret vedtok den 11.5.2020 i K-sak 24/20 «Avklaringer mellom Modum Boligeiendom KF» at foretaket fikk ansvaret for Vikersund og Geithus bo- og dagsenter, Furulund samt Ludohuset fra 1.5.2020. Det innebar et MBFK overtok lånekostnader og driftsomkostningene for byggene. Modum kommune leier tilbake de arealene som kun blir benyttet av tjenesten. Det er i 2020 fakturert 1 887 000 kr som husleie fra MBFK, som er regnskapsført under funksjon 265 boliger.

Fra 2020 overtok avdelingen ansvaret for alle energikostnader til drift av samtlige formålsbygg basert på hva den enkelte etat tidligere hadde budsjettert. Regnskapet viser nå et totalt merforbruk for kjøp av energi på 1 446 000 kr. Av denne summen er 635 000 kr knyttet til merkostnader til det som er beskrevet under administrasjonslokaler. Resterende 811 000 kr er knyttet til underfinansiering av energikostnader som ble overført fra de andre etatene i 2020. Kommunen har hatt fast strømpris etter egen avtale med Midtnett i 2020.

I energispareprosjektet (EPC) med AF Energi AS, er det forutsatt at kommunen skal oppnå en årlig besparelse på 1 890 000 kWh/år. Arbeidene med energisparetiltak ble ferdigstilt pr.1.7.2020.

I 2020 dekker den garanterte spareeffekten perioden for siste halvår. Energimålinger for bygg som inngår i energisparekontrakten med AF Energi AS viser en reduksjon i energiforbruket på 962 780 kWh for den perioden. Kontrakten har en beregnet halvårsvirkning på 945 000 kWh, som ble budsjettert tilsvarende en besparelse på 1 mill. kr for.

Av besparelsen i 2020 er ca. 163 989 kWh knyttet til Geithus og Vikersund bo- og dagsenter samt Geithusberga bofellesskap. Bygninger som ligger under Modum Boligeiendom KF (MBKF) sitt driftsbudsjett.

I 2020 er det for alle formålsbyggene også de som ikke er med i EPC kontrakten brukt totalt 8 427 789 kWh. Av de byggene som er med i EPC kontrakten ble det brukt 6 804 749 kWh.

Det reelle forbruket (gul linje) ligger i grafen over, og omtrent på nivå 110 % besparelse. Det betyr 10 % bedre enn budsjettert besparelse (grønn linje). Dette skal etterregnes når graddagstall fra Enova foreligger. Det er det som er forutsetningen for garanterte verdier.

Det skal utarbeides en egen årsmelding knyttet til EPC kontrakten. Rapporten skal også beskriver oppnådde garantier for besparelser.

Kommunale avgifter viser en samlet underfinansiering på 142 000 kr for de byggene som ble overført til teknisk etat i 2020.

Brukerne av formålsbyggene er flinke til å bruke Facilit avvikssystem for å varsle vedlikeholdsavdelingen om behov for bistand. Vaktmestrene har blitt mer effektive til å lukke avvikene. Det er registrerte 4954 meldinger i 2020. Det er noe lavere enn i 2019 som skyldes at flere bygg i perioder har vært nedstengt. Avdelingen har også bidratt aktivt med etablering av nye smitteverntiltak som montering av berøringsfrie kraner og oppsett av fysiske skiller ved kohorter i barnehager osv. Avvik som ikke blir lukket på grunn av at tiltakene er å regne som investeringsprosjekt, må løses igjennom handlingsplanen for investeringer.



TEKNISK SEKTOR

109 årsverk pr. 31.12.2020